له‌لایه‌ن: - سروشت ناجی - به‌روار: 2021-09-25-23:06:00 - کۆدی بابەت: 6714\nبۆیەی نینۆک ماددەیەکی شلە کە دەتوانرێت بدرێت لە نینۆکی پەنجەی دەست یان پێی مرۆڤ بۆ پێدانی جوانی و پاراستنی بەشی دەرەوەی نینۆک، پێکهاتەی بۆیەی نینۆک بە شێوەیەکی بەردەوام گۆڕانکاری بەسەردا دەهێنرێت بۆ باشترکردنی سەرنجڕاکێشی بۆیەکە و درەنگتر ڕووشان و لێبوونەوەی، بۆیەی نینۆک لە تێکەڵەیەکی ماددەی پۆلیمەری ئەندامی و چەند پێکهاتەیەکی دیکە پێکدێت بۆ پێدانی ڕەنگ و جوانی بە بۆیەکە، هەروەها بە هەموو تۆنێکی ڕەنگ بەردەستە و ڕۆڵێکی گرنگی هەیە بۆ کاری نینۆککاری و ڕێککردنەوە و جوانکردنی نینۆک.\nبۆیەی نینۆک نزیکی ٣٠٠٠ ساڵی پێش زایین لە چین بەکارهاتووە، نزیکی ٦٠٠ ساڵی پێش زایین کۆشکی شاهانەی خێزانێکی شاهانە بە ڕەنگی زیوی و ئاڵتوونی نەخشێنرا، بەڵام دوای ماوەیەک ڕەنگەکەی گۆڕا بۆ ڕەش و سپی و ئەو دەرکەوتە شاهانەییەی ڕەنگی کانزاکانی زیو و زێڕ نەما، دواتر بۆیەی نینۆک لە تێکەڵەیەکی مۆم و سپێنەی ھێلکە و جەلاتین و ڕەنگی سەوزەوات و بنێشتی عەرەبی لە چین دروست دەکرا.\nلە میسر کەسە پلە نزمەکان نینۆکیان زەرد هەڵگەڕابوو لە کاتێکدا کەسە پلە بەرز و خانەدانەکان نینۆکەکانیان بە خەنە دەکرد بە ڕەنگی سوور و مارۆنی.\nگەشتیارێکی ئەوروپی لە ساڵی ١٨١٠ کاتێک گەشتی کرد بۆ یۆنان سەرنجی ئەوەیدا کە خانمە یۆنانییەکان نینۆکەکانیان ڕەنگ کردووە و تێگەیشت کە ئەوە نەریتێکی کۆنی یۆنانییەکانە، بەمەش بەکارھێنانی بۆیەی نینۆک وردە وردە بە جیهاندا بڵاوبوویەوە، لە کۆندا بۆیەی نینۆک لە پێکهاتەی سادەی وەک زەیتی لاڤێندەر و ڕەنگی سوور و ئۆکسیدی تەنەکە و ڕووەکی جۆری دێسێری هەرمێ دروست دەکرا.\nجۆرەکانی بۆیەی نینۆک بە پێی پێکهاتە و بەکارھێنان\nداپۆشەری بنچینەیی - Base coat\nئەم جۆرەی پێکهاتەی بۆیە بێڕەنگە یان ڕەنگێکی شیری یان پەمەییەکی چڵکنی هەیە وەک بنچینەیەک دەدرێت لە نینۆک پێش لێدانی بۆیەی نینۆک، مەبەست لە بەکارهێنانی ئەم جۆرەی پێکهاتەی بۆیەی نینۆک بەهێزکردنی نینۆک و گەڕاندنەوەی شێداری بۆ نینۆک و وەک یارمەتیدەرێکە بۆ لکانی بۆیە بە نینۆکەوە، هەروەها ڕێگری دەکات لە زوو تێکچوونی ڕەنگی بۆیە و کاتی مانەوەی بۆیە بە نینۆکەوە زیاتر دەکات، هەندێک جۆری داپۆشەر پێیان دەوترێت (بەربەست پڕکەر) و بە ئینگلیزی پێی دەوترێت (ridge fillers)، کە دەتوانن ڕووکارێکی ساف لەسەر نینۆک دروست بکەن و ئەو کەم و کوڕییانە لەسەر نینۆک ڕێکبخەن کە ڕێکنەخراون، هەندێک جۆری دیکە پێی دەوترێت (داپۆشەری بنچینەیی) توێکڵ و بە ئینگلیزی پێی دەوترێت (peel off base coats) کە یارمەتیدەرن بۆ لێکردنەوەی بۆیە لە نینۆک بە ئاسانی و بەبێ بەکارهێنانی توێنەری بۆیە (ئەسیتۆن).\nداپۆشەری ڕووکار - Top coat\nئەم جۆرەی بۆیە بێڕەنگە و دوای لێدانی بۆیەی نینۆک دەدرێت لەسەر بۆیەی نینۆکەکە، ڕووپۆشێکی توند لەسەر بۆیە دروست دەکات و ڕێگری دەکات لە ڕووشان و تێکچون و لێبوونەوەی بۆیە، زۆربەی جۆرەکانی ئەم پێکهاتەیە لەسەریان نوسراوە (زوو وشکبووەوە) و بە ئینگلیزی پێی دەوترێت (quick-drying)، کە دەتوانن یارمەتیدەربن تاکوو بۆیەی نینۆکەکەی ژێریان زووتر وشک ببێتەوە، هەروەها ڕەونەقێکی جوان و خوازراو دەدەن بۆ بۆیەی نینۆک و یارمەتیدەرن تاکوو بۆیەکە زیاتر بە نینۆکەوە بمێنێتەوە.\nجێڵ - Gel\nبۆیەی جێڵ لە هەموو جۆرەکانی دیکەی بۆیە زیاتر بە نینۆکەوە دەمێنێتەوە، دەرکەوتەی لەسەر نینۆک وەک بۆیەی ڕەسەن وایە، بەڵام وشک نابێتەوە بەڵکوو پێویستە بە ئامێری تایبەت لە ژێر گڵۆپی سەروبنەوشەییدا وشک بکرێتەوە، لە کاتێکدا کە بۆیەی ئاسایی تەنها بۆ ماوەی دوو بۆ حەوت ڕۆژ بەبێ تێکچوون و ڕووشان لەسەر نینۆک دەمێنێتەوە، بۆیەی جێڵ دەتوانێت بۆ ماوەی زیاتر لە دوو هەفتە بمێنێتەوە بە ئاگا لێبوونەوە، بۆیەی جێڵ لێکردنەوەی قورسترە لە بۆیەی ئاسایی، پێوستە نینۆکەکە لەناو توێنەری ئەسیتۆنی خاوێندا نقوم بکرێت بۆ ماوەی ٥ بۆ ١٥ خولەک.\nمات - Matte\nبۆیەی ڕەنگ مات هەروەک بۆیەی ئەسایی وایە بەڵام ڕەنگێکی ماتی هەیە لەبری ڕەونەق، هەروەها جۆری داپۆشەری بنچینەییشی هەیە بە ڕەنگی جیاواز، هەندێک جۆری داپۆشەری ڕووکاریش لەم جۆرە ماتەی بۆیەن، داپۆشەری ڕووکاری ڕەنگ مات بێڕەنگە و بەسەر بۆیەی نینۆکی وشکبووەوەدا لێدەدرێت و بۆ کەمکردنەوەی ڕەونەقی بۆیە بەکاردێت و دەرکەوتەیەکی جیاوازی پێ دەبەخشێت، بۆیەی مات بەکارھێنانێکی زۆری هەیە لەم ساڵانەی دواییدا و بۆ دروستکردنی نەخش لەسەر نینۆک بەکاردێت، بە تایبەت لەو دیزاینی نەخشانەی کە پێویستی بە دەرکەوتنی ڕەونەق و مات هەیە بەیەکەوە.\nتوێنەری بۆیە - ئەسیتۆن\nتوێنەری بۆیەی نینۆک توێنەرێکی ئەندامییە کە زەیت و بۆن و ڕەنگیشی لەگەڵدا تێکەڵکراوە، زۆربەی توێنەری بۆیەکان لەناو بوتڵێکدان و پارچەیەکی نەرمی ئیسفەنجییان تێدا نوقمکراوە و بەکارهێنەر پەنجەی تێدا نقوم دەکات و بایدەدات تاکوو بۆیەکەی لێدەبێتەوە، یان قتوویەکە کە چەند پارچەیەکی کلێنسیی لە توێنەری بۆیەی نقومکراوی تێدایە و دوای لێکردنەوەی بۆیەکە فڕێ دەدەرێن، هەڵبژاردنی جۆری جیاوازی ئەم توێنەرانە دەکەوێتەوە سەر خواستی بەکارهێنەر و نرخ و کوالیتی توێنەرەکە، باوترین جۆری توێنەر بریتییە لە ئەسیتۆن کە هەموو جۆرەکانی بۆیە دەتوێنێتەوە.\nبابه‌ته په‌یوه‌ندیداره‌كان به : بۆیەی نینۆک


نەوتی كەركوك لەلایەن چەند گروپێكەوە بە قاچاغ دەبرێت\n08:53 - 06/01/2019\nئەحمەد عەسكەری: لە رێی پرۆسەیەكی رێكخراوەوە نەوتی كەركوك دەدزرێت\nدزین و بەقاچاغبردنی نەوتی كەركوك لەلایەن تاقمی نەناسراوەوە بەردەوامە، بەرپرسانی ئەو شارەش بونی ئەو دیاردەیە رەتناكەنەوە و رایدەگەیەنن، نەوتی شارەكەیان لەلایەن چەند گروپێكی نەناسراوە دەبرێت و لەبازاری رەشدا دەفرۆشرێت، بەردەوامبونی ئەو دیاردەیەش لەكاتێكدایە لە دوای رووداوەكانی 16 ئۆكتۆبەرەوە گۆرانكاری لەبەرێوەبردنی كەركوكدا روویداوە، بەڵام گۆڕانكارییەكە رێگرنەبوە لە بەتاڵانبردنی نەوتی كەركوك.\nگۆڕانكاری لە ئیدارەی كەركوك لە دەسەڵاتی كوردیەوە بۆ دەسەڵاتی عەرەبی، رێگرنەبووە لەبەردەم دزین و بەقاچاخبردنی نەوتی ئەم شارە، شێوازی بردنی ئەمجارەی نەوت جۆرێكی ترەو ئەو بۆریانەی نەوت لەكێڵكەگانەوە دەگوازنەوە بۆ كۆمپانیای نەوتی باكور لەلایەن گروپ و تاقمی نەناسراوەوە كون دەكرێن و بەقاچاخ دەبرێت و نەوتەكەی لەبازاڕی رەشدا ساخ دەكرێتەوە.\nسەرۆكی لیژنەی نەوت و وزەی ئەنجومەنی پارێزگا دان بەوەدا دەنێت، پڕۆسەی دزینی نەوت لەكەركوك زۆر بەڕێكخراو ئەنجام دەدرێت، ئەو پێیوایە لەگەڵ ئەوەی ئەو هێزانەی ئێستا لە كەركوك توانای باری ئابوری وبۆریە نەوتیەكانیان نیە، بەدوریشی نازانێت لەنێو ئەو هێزانە تاقمێك هەبن و بەنهێنی نەوتی كەركوك لە بازاڕی رەشدا ساخ دەكەنەوە.\nكەركوكیەكان بێ ئاگان لەوەی نەوتەكەیان ئێستا هەناردەی كوێ دەكرێت وكێ مامەڵەی پێوە دەكات، بەڵكو خەمی ئەوان دەسكەوتنی بەرمیلی نەوتەكە ئەم زستانە خۆیانی پێ گەرم بكەنەوە، ئەم هاوڵاتیە ماوەی دوو مانگە چاوەڕوانی 100 لیترنەوتی سپیە، كە چی هێشتا ئەوەشی پێ ئەوا نەبینراوە.\nتەنها لەمانگی 25 رۆژی رابردودا دوو هەوڵی كەسانی نەناسراو بۆكون كردنی بۆڕیە نەوتیەكانی كەركوك لەلایەن پۆلیسی پاراستنی بۆڕیە نەوتیەكان وەزارەتی ناوخۆی عێڕاقیەوە ئاشكراكراوە، تائێستاش ئەنجامدەرانی ئەو كردەوانە دەستگیر نەكراون و كەسیش نازانێت كێن ئەوانەی لەبێ ئاگایی خەڵكە بەش مەینەتەكەی كەركوك،نەوتی شارەكەیان بەرەو كوێ و لە بەرژەوەندی كێ ساغ دەكرێتەوە.


◄ Resultar: Found 100, page 1 of 10 Items per page: 🗐 1 🗐 5 🗐 10 🗐 25 🗐 50 🗐 100\n👁 Este artículo ha sido visitado veces 9,816\n📊 107 لیست و هاوپەیمانێتی بەشداری هەڵبژاردنی پەرلەمانی عێراق دەکەن Estadísticas y encuestas\n📅 Agregado el Jan 29 2014 11:42AM\n👁 Este artículo ha sido visitado veces 19,926\nکۆمسیۆنی باڵای هەڵبژاردنەکان رایگەیاند، 107 لیست و [ Más... 👁] ✖ ✖ ✖ 0 0 ✔ 77% ✍ H.B. 29-1-2014 11:42:38\n📝 198 مستەشاری جاش لەناو پارتی و 56 جاش لەناو یەکێتی و 9 جاش لەناو گۆڕان و 4 جاش لە ناو پارتی پارێزگاران و هەریەکە و دانەیەک لەناو حزبی شیوعی و بزووتنەوەی ئێزیدی Documentos\n📅 Agregado el May 15 2013 11:34PM\n👁 Este artículo ha sido visitado veces 83,492\nناوی سەرۆکجاشی فەوجی جاشە سووکەکان و فەرماندەی مەف [ Más... 👁] ✖ ✖ 3 0 ✔ 99% ✍ H.B. 15-5-2013 23:34:42\n📝 21 حزب‌و رێکخراو داواکارن پەرلەمان‌و حکومەتی هەرێم کار بۆ ئازادکردنی ئۆجەلان بکەن Documentos\n📅 Agregado el Feb 15 2014 1:59PM\n👁 Este artículo ha sido visitado veces 19,433\nبەرێز سەرۆکایەتی پەرلەمانی هەرێمی کوردستان بەڕێزا [ Más... 👁] ✖ ✖ ✖ 0 0 ✔ 79% ✍ H.B. 15-2-2014 13:59:12\n👫 ئێڤار ئیبراهیم حسێن ئەبابەکر Biografía\n📅 Agregado el Sep 30 2014 10:07AM\n👁 Este artículo ha sido visitado veces 8,625\nکاندیدی بزووتنەوەی گۆڕان بۆ هەڵبژاردنی پەرلەمانی ک [ Más... 👁] ✖ ✖ 8 0 ✔ 94% ✍ H.B. 30-9-2014 10:07:17\n👁 Este artículo ha sido visitado veces 5,943\n👁 Este artículo ha sido visitado veces 1,546\n👁 Este artículo ha sido visitado veces 1,873\n👁 Este artículo ha sido visitado veces 11,400


دامه‌زراوه‌ی The Hillی ئه‌مه‌ریكی: تره‌مپ به‌ڵێنی به‌لفۆر به كورد ده‌دات\n:: AM:07:39:28/10/2019 \nئه‌و هه‌ڵه گه‌وره‌یه‌ی سه‌رۆك تره‌مپ له ڕێی پاشه‌كشه‌ی هێزه‌كانی ئه‌مه‌ریكا له سووریا كردی و پشتی كورده‌كانی به‌ردا، به هیچ شتێك ڕه‌وشتی به‌رز بۆ ئه‌مه‌ریكییه‌كان به‌رانبه‌ر به هاوپه‌یمانه‌كانی ناگه‌ڕێنێته‌وه، ته‌نیا به پێدانی به‌ڵێنێك بێ هاوشێوه‌ی به‌ڵێنی لۆرد به‌لفۆر كه له دوای جه‌نگی یه‌كه‌می جیهان به جووه‌كانی دا و قه‌واره‌یه‌كی سه‌ربه‌خۆ له‌لایه‌ن به‌ریتانیاوه بۆ جووه‌كان دروست كرا.\nسه‌رۆك ده‌توانێ دۆخه‌كه پێچه‌وانه بكاته‌وه و ئه‌و نیگه‌رانییه‌ی كه له ناوخۆی ئه‌مه‌ریكا و له جیهانیش به‌رانبه‌ر جێهێشتنی كورده‌كان و كۆمه‌ڵكوژكردنیان دروست بووه، به ته‌واوی بۆ به‌رژه‌وه‌ندی خۆی بقۆزێته‌وه، به گرتنه‌به‌ری هه‌نگاوه‌كه‌ی وه‌زیری ده‌ره‌وه‌ی پێشووی به‌ریتانیا "ئارسه‌ر به‌لفۆر" كه له دووی تشرنی دووه‌م/نۆڤێمبه‌ری 1917 ته‌نیا به 67 وشه به‌ڵێنی به جووه‌كان دا كه شانشینی مه‌زنی به‌ریتانیا ده‌وڵه‌تێكیان بۆ داده‌مه‌زرێنێ و دواتریش ده‌وڵه‌تی ئیسرائیلی لێ كه‌وته‌وه، ئێسته‌یش سه‌رۆك تره‌مپ ده‌تانه‌وێ هاوشێوه‌ی به‌لفۆر پشتی كورده‌كان بگرێ و به‌ڵێنێكی له‌وجۆره‌یان پێ بدات.\nبێگومان پێدانی به‌ڵێن بۆ دروستكردنی ده‌وڵه‌ت بۆ كورده‌كان كاردانه‌وه‌یه‌كی توندی ناوچه‌كه و ڕه‌نگه نێوده‌وڵه‌تیشی لێ بكه‌وێته‌وه، چونكه جیا له ئیسرائیل هیچ وڵاتێك به فه‌رمی پشتیوانی خۆی بۆ دروستكردنی قه‌واره‌یه‌كی سه‌ربه‌خۆ بۆ كورد له ناوچه‌كانیان ده‌رنه‌بڕیووه. به‌ڵام تره‌مپ له‌ماوه‌ی سه‌رۆكایه‌تیی زۆر سه‌ركێشی گه‌وره‌ی ئه‌نجام دا و دواجاریش هه‌موو دۆخه‌كانی هێوركرده‌وه و هیچ گرفتێك به‌هۆی ئه‌و بڕیاره سه‌مه‌رانه‌ی بۆ ئه‌مه‌ریكا دروست نه‌بوو.\nبۆ گه‌ڕاندنه‌وه‌ی شكۆی ئه‌مه‌ریكا تاكه ڕێ به‌ڵێنی دروستكردنی ده‌وڵه‌ته بۆ كورده‌كان\nئه‌و كه‌سێكی سه‌ركێشه و له پێدانی به‌ڵێنێكی له‌مجۆره ده‌توانێ ئه‌وروپییه‌كانیش له‌گه‌ڵ واشنتن ئاشت بكاته‌وه، بڕیار و به‌ڵێنی دروستكردنی ده‌وڵه‌تێك بۆ كورده‌كان، هیچی له سه‌ركێشی گواستنه‌وه‌ی باڵوێزخانه‌ی ئه‌مه‌ریكا له ته‌لئه‌بیبه‌وه بۆ قودس زیاتر نییه، كه هه‌موو دنیا ڕه‌تی كرده‌وه دژی وه‌ستایه‌وه، به‌ڵام دواجار قبووڵكرا و كێشه‌یه‌یه‌كی ئه‌وتۆی لێ نه‌كه‌وته‌وه، ورده ورده وڵاتانی تریش باڵوێزخانه‌كانیان بۆ قودس ده‌گوێزنه‌وه، تره‌مپ نه‌ك هه‌ر باڵوێزخانه‌ی وڵاته‌كه‌ی گواسته‌وه، به‌ڵكوو قودسی وه‌ك پایته‌ختی ئیسرائیل ناساند، دواتر به‌رزاییه‌كانی جۆڵان كه له دوای شه‌ڕی ئۆكتۆبه‌ری 1967ه‌وه ناكۆكیان له‌سه‌ره و هیچ وڵاتێك دانی به‌وه‌دا نه‌ناوه كه به‌شێك بێ له خاكی ئیسرائیل، بێ هیچ سڵه‌مینه‌وه‌یه‌ك وه‌ك به‌شێك له خاكی ئیسرائیلی هه‌ژمار كرد، هه‌رچه‌نده كاردانه‌وه‌كانی ئه‌و دوو بڕیاره زۆر گه‌وره و فره‌وانبوون، به‌ڵام دواجار كۆتایییان هات و واقیعه‌كه قبووڵكرا، بێ ئه‌وه‌ی هیچ كێشه و جه‌نگێكی گه‌وره‌ی لێ بكه‌وێته‌وه.\nسه‌ره‌ڕای ئه‌وانه‌یش كشانه‌وه‌ی واشنتن له ڕێككه‌وتنی ئه‌تۆمی له‌گه‌ڵ ئێران، ئاڵۆزییه‌كی گه‌وره‌ی جیهانی دروست كرد، كشانه‌وه له ڕێككه‌وتنی بازرگانی باكوری ئه‌تڵه‌سی، جه‌نگی بازرگانی له‌گه‌ڵ چین، هه‌موو ئه‌وانه بڕیاری ئاسایی نه‌بوون، بگره زۆریش كارلێكی لێ كه‌وته‌وه، به‌ڵام سه‌ره‌نجام قسه‌كانی تره‌مپ و بڕیاره‌كانی جێبه‌جێ كران.\nپێدانی به‌ڵێنێكی هاوشێوه‌ی به‌ڵێنی به‌لفۆر به كورده‌كان، بۆ ئه‌وه‌ی مافی چاره‌ی خۆنووسینی خۆیان دیاریی بكه‌ن، ده‌كرێ بۆ ڕێگری له كاردانه‌وه‌ی توندی وڵاتانی ناوچه‌كه كه كوردستانیان به‌سه‌ردا دابه‌شكراوه، هاوشێوه‌ی دامه‌زراندنی ئیسرائیل نهێنی بێ، ده‌كرێ سه‌ره‌تایش ئه‌و ده‌وڵه‌ته كوردییه له جیوگرافیایه‌كی ئاسایی بێ، نه‌ك هه‌ر چوار پارچه‌كه‌ی كورده‌كان له سووریا و عێراق و ئێران و توركیا، به‌لایه‌نی كه‌مه‌وه، ئێسته سووریا و عێراق ئاماده‌ن بۆ ئه‌و هه‌نگاوه، ده‌كرێ دواتر وه‌كو ئیسرائیل ورده ورده په‌ل بهاوێژن و فره‌وان بكرێن، تا به ته‌واوی سنووره‌كانی خۆیان به‌ده‌ست ده‌هێننه‌وه.\nكاردانه‌وه‌ی بڕیاره‌كه هه‌ر هێنده‌ی ناساندنی قودس وه‌ك پایته‌ختی ئیسرائیل ده‌بێت\nدووباره‌كردنه‌وه‌ی ئه‌زموونی ئیسرائیل و ته‌نیا به‌ڵێن دان به دروستكردنی ده‌وڵه‌ت بۆ كورد، بێ باسكردن له سنوور و شوێنی ئه‌و ده‌وڵه‌ته و نه‌خشه‌كه‌ی، وا ده‌كات كاردانه‌وه‌كان زۆر توند نه‌كات، ده‌كرێ تره‌مپ له‌به‌ر ئه‌وه‌ی زۆر ده‌نووسێ، له شوێنی 67 وشه‌كه‌ی ئارسه‌ر به‌لفۆر، ئه‌و 280 وشه بۆ نووسینی ئه‌و به‌ڵێنه به‌كاربهێنێت.\nپشتیوانیكردنی كورده‌كان، شكۆ بۆ ئه‌مه‌ریكا ده‌گه‌ڕێنێته‌وه، پێویسته واشنتن له هه‌موو ده‌ستدرێژییه‌كی ده‌ره‌كیش بیانپارێزێت، ئه‌مه سه‌رۆك تره‌مپ زۆر گه‌وره‌تر ده‌كات له نێو دڵی ئه‌مه‌ریكییه‌كان و جیهان به گشتی و له دڵی كورده‌كان به تایبه‌تی.\nئه‌م كاره جیا له‌وه‌ی سوودی گه‌وره‌ی بۆ كورد ده‌بێ و شكۆی ئه‌مه‌ریكا ده‌پارێزێ، هاوكات ڕێ له سه‌رهه‌ڵدانه‌وه‌ی خه‌ونی عوسمانییه‌كان ده‌گرێ، به‌و هۆیه‌وه‌یش ئه‌وروپییه‌كان كه ترسیان له هه‌ڕه‌شه‌كانی ڕه‌جه‌ب ته‌یب ئه‌ردۆغان هه‌یه به ناردنی په‌نابه‌ران و خواستی فره‌وانخوازی له قوبڕس، به ته‌واوی پشتیوانی ستراتیجێكی له‌وشێوه‌یه ده‌كه‌ن، تا بۆ هه‌میشه خه‌ونی عوسمانییه‌كان له‌ناو بچێ و قه‌واره‌یه‌كی بچووكی توركیا بمێنێته‌وه، كورده‌كان كه توندڕۆ نین و زۆر دیموكراسی و باوه‌ڕیان به ئازادییه له ناوچه‌كه ده‌بنه نموونه‌یه‌كی باڵا كه جیهانی ڕۆژئاوا شانازی پێوه بكات.\nماسیۆ ماینن نووسه‌ر و توێژه‌ر له كۆڕبه‌ندی ڕۆژهه‌ڵاتی ناوه‌ڕاست نووسیویه‌تی.\nئه‌م بابه‌ته 10911 جار خوێنراوه‌ته‌وه


👁 ئەم بابەتە 6,574 جار بینراوە\n📊 لە دوو ساڵی رابردوودا (2018 و 2019) 130 کۆڵبەر کوژراون ئامار و راپرسی\n📅 کاتی تۆمارکردن Jan 11 2020 7:27PM\nکۆڵبەری لە سنوورەکانی نێوان رۆژهەڵات و باشووری کور [ زۆرتر... 👁] ✖ ✖ ✖ 0 1 ✔ 99% ✍ ب.ج. 11-1-2020 19:27:19\n📊 ڕاپۆرتی مانگانەی ڕێکخراوی هەنگاو لە سەر پێشلکاری مافەکانی مرۆڤ لە کوردستان ئامار و راپرسی\n📅 کاتی تۆمارکردن Aug 24 2020 12:55PM\nهەنگاو: لە ماوەی مانگی ڕابردوودا لانیکەم 102 حاڵەت [ زۆرتر... 👁] ✖ ✖ ✖ 0 1 ✔ 93% ✍ ر.هـ. 24-8-2020 12:55:52\n📊 کوژران و بریندار بوونی 31 کۆڵبەر لە مانگی 8ی 2020 دا ئامار و راپرسی\n📅 کاتی تۆمارکردن Sep 3 2020 7:50PM\nبەپشتبەستن بە ئاماری تۆمارکراو لە ناوەندی ئامار و [ زۆرتر... 👁] ✖ ✖ 0 2 ✔ 99% ✍ ر.هـ. 3-9-2020 19:50:04


وه‌زاره‌تی ناوخۆ په‌یامێك ئاراسته‌ی ئه‌فسه‌ران و كارمه‌ندانی ده‌كات\nوه‌زاره‌تی ناوخۆی حكومه‌تی هه‌رێم په‌یامێكی دڵنیایی ئاڕِاسته‌ی سه‌رجه‌م كارمه‌ندو ئه‌فسه‌رانی ده‌كات، به‌رپرسێكی ئه‌و وه‌زاره‌ته‌ش ته‌ئكیدده‌كاته‌وه، هه‌ر كارمه‌ندو ئه‌فسه‌رێكی وه‌زاره‌ت بڕوانامه‌ی به‌ده‌ستهێناوه‌و بۆی ئه‌ژمارنه‌كراوه سه‌ردانمان بكه‌ن و كاری پێویستیان ده‌كرێت.\nلیوا به‌ختیار تاهیر بابان ڕاوێژكاری سه‌ربازی له‌وه‌زاره‌تی ناوخۆی حكومه‌تی هه‌ریم بهSNNی ڕاگه‌یاند، "ئه‌و كارمه‌ندو ئه‌فسه‌رانه‌ی وه‌زاره‌تی ناوخۆ كه بڕوانامه‌ی به‌كالۆریۆس یاخود دبلۆمیان به‌ده‌ستهێناوه بڕوانامه‌كه‌یان بۆ ئه‌ژمارده‌كرێت و هیچ گرفتێكیان نییه".\nڕونیشیكرده‌وه، "پێشتریش هه‌ر كارمه‌ندو ئه‌فسه‌رێكی وه‌زاره‌ت بڕوانامه‌یان به‌ده‌ستهێناوه بۆیان ئه‌ژماركراوه‌و له‌وه‌زاره‌تی ناوخۆ ئه‌و میكانیزمه په‌یڕه‌وده‌كرێت، ئه‌گه‌ریش هه‌ر كارمه‌ندێك بڕوانامه به‌ده‌ستبهێنێت بۆی ئه‌ژمارده‌كرێت".\nزیاتر له‌وباره‌یه‌وه وتی:"ئه‌ژماركردنی شایسته‌ی دارایی بۆ هێزه‌كانی ناوخۆ له‌وكاته‌وه بۆ ئه‌فسه‌ران و كارمه‌ندانی ناوخۆ ده‌بێت كه فه‌رمانی تایبه‌ت به‌بڕوانامه‌كه‌ی ده‌رده‌كرێت، واته گرفتیان نابێت، هه‌ركاتیش فه‌رمانه‌كه‌یان ده‌ركرا، شایسته‌ی دارایی تایبه‌ت به‌بڕوانامه‌كه‌یان بۆ ده‌خرێته‌سه‌ر موچه‌كانیان".\nجه‌ختیشیكرده‌وه، "ئه‌و میكانیزمه‌ی له‌وه‌زاره‌تی ناوخۆ په‌یڕه‌وده‌كرێت، به‌راورد به‌وه‌زاره‌تی پێشمه‌رگه‌و وه‌زاره‌ته‌كانی دیكه جیاوازی هه‌یه‌و ڕاسته‌وخۆ له‌وه‌زاره‌تی ناوخۆ ده‌رماڵه‌ی بڕوانامه بۆ هێزه‌كانی ناوخۆو ئه‌فسه‌ران ئه‌ژمارده‌كرێت".\n5 مانگ پێشتر - Nov 8 2018 8:43AM


📊 Babet 373,862 | Wêne 58,882 | Pertk PDF 10,946 | Faylî peywendîdar 42,112 | 📼 Video 167 | 🗄 Serçawekan 14,518 |\n👁 Em babete 3,308 car bînrawe\n📊 ڕێژەی بێکاریی ژنانی خوار تەمەن 29 ساڵ لە پارێزگای سنە گەشتووەتە 69.4% Amar u Rapirsî\n📅 Katî tomarkrdin Dec 24 2017 11:29AM\nژنان لە ڕۆژهەڵاتی کوردستاندا و بە تایبەت شاری سنە [ Zortir... 👁] ✖ ✖ ✖ 0 0 ✔ 93% ✍ H.B. 24-12-2017 11:29:28\n📊 یۆنامی: بەهۆی هێرشی حەشدی شەعبییەوە 1440 خێزان ئاوارەبوون Amar u Rapirsî\n📅 Katî tomarkrdin Dec 24 2017 11:32AM\n👁 Em babete 1,770 car bînrawe\nنێردەی نەتەوە یەکگرتووەکان لە عێراق- یۆنامی، بە بڵ [ Zortir... 👁] ✖ ✖ ✖ 0 1 ✔ 97% ✍ H.B. 24-12-2017 11:32:39


سەرۆكی فەڕەنسا داوای كۆبوونەوەیەكی بەپەلە و نائاسایی لە ئەنجومەنی بەرگری و ئاسایشی نەتەوەیی وڵاتەكەی دەكات لە بارەی بەرنامەی “پیگاسۆس” كە مۆبایلی ماكرۆن و دەیان سەرۆك وەزیری وڵاتانی دیكەی هاككرد.\nگابرێل ئەتال، وتەبێژی حكومەتی فەڕەنسا، لە بەیاننامەیەكدا ئاماژەی بەوەكردووە، ماكرۆن لە نزیكەوە چاودێری بابەتی بەرنامەی “پیگاسۆس” دەكات و داوای كۆبوونەوەیەكی بەپەلە و نائاسایی لە ئەنجومەنی بەرگری و ئاسایشی نەتەوەیی فەڕەنسا دەكات.\nلەسەر ئەو پرسەش بەرپرسێكی باڵای كۆمپانیای “NSO” ی ئیسرائیلی كە بەرنامەی “پیگاسۆس” ی دروستكردووە ڕایگەیاندووە، ماكرۆن لەلایەن بەرنامەكەوە نەكراوەتە ئامانج، بەڵام ڕۆژنامەی “لۆمۆند”ی فەڕەنسی ئاشكرایكردووە، دەسەڵاتدارانی مەغریب سیخوڕیان لەسەر ماكرۆن كردووە لە ڕێگەی ئەو بەرنامەیەوە.\nباسی لەوەشكردووە، “یەكێك لەو ژمارانەی كە سەرۆكی فەڕەنسا لە ساڵی 2017 -وە بەكاریهێناوە لە لایەن ئاسایشی نیشتمانیی مەغریبەوە بە بەرنامەی “پیگاسۆس” سیخوڕی لەسەركراوە”.\nپێشتریش ڕۆژنامەی واشنتۆن پۆستی ئەمریکی لە ڕاپۆرتێکدا ڕایگەیاندبوو، 50 هەزار کەس بەهۆی بەرنامەیەکی ئیسرائیلیەوە بەناوی پیگاسۆس هەوڵی سیخوڕیکردن بەسەریانەوە دراوە و لەو لیستەدا موبایلی بەرهەم ساڵح، سەرۆک کۆماری عێراق و ئیمانیۆل ماکرۆنی سەرۆک کۆماری فەڕەنسای تێدایە.\nزانایان هۆشداری لە گۆڕاوی نوێی کۆرۆنا دەدەن 01/08/2021\nئەمینداری گشتیی نەتەوەیەكگرتووەكان: جەنگی ئەتۆمی ڕودەدات\nلە بەراوردكارییەكدا لەنێوان ساڵانی 1945 و 2021، ئەمینداری گشتیی نەتەوەیەكگرتووەكان ئاشكرای دەكات، “جەنگی ئەتۆمی ڕودەدات”. ئەنتۆنیۆ گۆتێرس، ئەمینداری…


جوتیارانى هه‌ڵه‌بجه ساڵانه نزیكه‌ى 200 ته‌ن زه‌یتوون ده‌خه‌نه بازاڕه‌وه | تۆڕی هەواڵی سلێمانی\nHome›ئابووری›جوتیارانى هه‌ڵه‌بجه ساڵانه نزیكه‌ى 200 ته‌ن زه‌یتوون ده‌خه‌نه بازاڕه‌وه\nبه‌رهه‌مى زه‌یتوونى پارێزگاى هه‌ڵه‌بجه | فۆتۆ: SNN\nجیاواز لەو بەرهەمە جۆراوجۆرانەی كە لە سنووری پارێزگای هەڵەبجە بەرهەمدەهێندرێن، ساڵانه لە سنووری پارێزگاكه نزیكەی 200 ته‌ن زەیتوون بەرهەمدەهێندرێت، بەڕێوەبەری گشتی كشتوكاڵی هەڵەبجەش دەڵێت: “ساڵانە جوتیاران زیاتر روو لە چاندنی باخی زەیتوون دەكەن”.\nستار مەحمود، بەڕێوەبەری گشتی كشتوكاڵی هەڵەبجە بە SNNی راگەیاند: “بەهۆی لەباری ژینگە و كەشوهەوا و بەپیتی خاكەكەی لە ئیستادا رووبەرێكی بەرفراوان لە زەوی ناوچەكە لە لایەن جوتیارانەوە كراوەتە باخی زەیتوون، ساڵانەش ژمارەیەكی زیاتر جوتیار روو لە چاندنی باخی زەیتوون دەكەن، بەجۆرێك لە ئێستادا لە سنوورەكەماندا 300 دۆنم زەوی بە باخی زەیتوون چێندراوە و به‌رهه‌مى ساڵانه‌یان دەگاتە نزیكەی 200 ته‌ن زەیتوون”.\nوتیشى: “هۆكاری زیاتر گرنگیدان بە بەرهەمی زەیتوون لە سنوورەكەماندا بۆ چەند پاڵنەرێك دەگەڕێتەوە، وەك: ئەركی چاودێریكردن و بەخێوكردنی باخی زەیتون ئاسانترە وەك لە بەرهەمەكانی دیكە، لەگەڵ ئەوەشدا لەڕووی نرخەوە پاره‌یه‌كى زياتر دەكات و خێراش ساغدەبێتەوە، ئەوەش بەهۆی ئەوەی بۆ چەند بابەتێكی جیاواز بەكاردێت وەك: رۆنی زەیتوون، بەكارهێنانی بۆ ترشیات و ئامادەكردنی بۆ خواردن، ئەمە سەرەڕای ئەوەی كە كردنەوەی كارگەی رۆنی زەیتوون لە هەڵەبجە هێندەی دیكە پاڵی بە جوتیارانەوە ناوە روو لە چاندنی باخی زەیتوون بكەن”.\nبەڕێوەبەری گشتی كشتوكاڵی هەڵەبجە ئەوەشی خستەڕوو: “لەوە دڵنیاین كە لەچەند ساڵی داهاتوودا رووبەرێكی زۆر زیاتر لە زەوییە كشتوكاڵییەكان بە زەیتوون دەچێندرێن، چونكە جوتیاران لەوە دڵنیان كە بەهۆی بوونی كارگەی رۆنی زەیتوونەوە بەرهەمەكانییان بە باشی ساغ دەبێتەوە و داهاتێكی باشیشیان دەستدەكەوێت، چونكه لە ئێستادا یەك كیلۆ رۆنی زەیتوونی سروشتی بە نزیكەی 10 هەزار دینار دەفرۆشرێت”.\nهه‌ر له‌وباره‌یه‌وه حسێن حەمەكەریم، وتەبێژی وەزارەتی كشتوكاڵ و سەرچاوەكانی ئاوی حكومەتی هەرێم ئەوەی بۆ SNN روونكردەوە: “ئەو بەرهەمانەی كە لە چەند بوارێكی جیاوازدا بەكاردێن هەمیشە جێگای بایەخی ئێمەن وەك زەیتوون، كە لە بواری پیشەسازی و بواری خۆراكیشدا بەكاردێت، بۆیە پلانی ئێمە ئەوەیە كە هانی جوتیاران بدەین زیاتر روو لە چاندنی ئەو بەرهەمانە بكەن كە لەڕووی داراییەوە بۆ جوتیاران باشە و لە كارگە پیشەسازیەكانیشدا بەكاردێن”.\nوتیشى: “لە ئێستادا چەندین كارگەی تایبەت بە بەرهەمهێنانی رۆنی زەیتوون لە شار و شارۆچكەكانی هەرێم دامەزراون، ئێمە لە نزیكەوە سەردانمان كردوون و پاڵپشتی خۆمانمان بۆ دووپاتكردوونەتەوە بەو ئامانجەی بتوانین پشت بە بەرهەمی سروشتی ناوخۆیی ببەستین و نەهێڵین سەرمایەی هەرێم بۆ هاوردەكردنی بەرهەمی دەرەكی بڕواتە دەرەوە”.


. من زۆر ده‌وڵه‌ندم، پاره‌یه‌كی زۆرم هه‌یه، به‌س خۆزگه نه‌مبوایه، چونكه ته‌مه‌نم ده‌چێته سه‌ره‌وه‌و تا ئێستاش ژنم نه‌هێناوه، له‌به‌رئه‌وه چووكم بچووكه؟ من چیبكه‌م تا بتوانم له‌و ته‌نگژه‌یه ڕزگارم بێت، چی پاره‌م هه‌یه ئه‌یخه‌مه خزمه‌ت چاره‌سه‌ره‌وه، ڕه‌حمه‌تی خواتان لی بێت هاوكاریم بكه‌ن، خێرتان ده‌گات؟ به‌و هۆیه‌وه هه‌ست به‌كه‌می ده‌كه‌م، هاوڕێكانم هه‌موویان ژن‌و ماڵ‌و منداڵیان هه‌یه، كه‌چی من ئه‌بێت ڕۆژ بژمێرم، هه‌موو ڕۆژه‌كان وه‌ك یه‌كه؟!\nبرای خۆم، سه‌ره‌تا ڕێز و خۆشه‌ویستیم بۆت هه‌یه، گله‌یم لێت هه‌یه، له‌به‌ر ئه‌وه‌ی تۆ ده‌زانی له هه‌رێمی كوردستان گۆڤارێكی وه‌ك ئه‌مه‌ی ئێمه هه‌یه، كه‌چی ئه‌و ماوه دووروو درێژه په‌نات بۆ نه‌هێناوین. ئێمه به به‌ڕێزت ده‌ڵێین نامه‌ی زۆر له‌و باره‌یه‌وه بۆ ئێمه دێ، به‌ڵام له ڕاستیدا خاوه‌نی نامه‌كان كاتێك دێنه پێشه‌وه‌و گفت‌وگۆیان له‌گه‌ڵ ده‌كرێت دوای پشكنین ده‌رده‌كه‌وێ كه گومانی خۆیان وایه، كه چووكیان بچووكه، كاتێك ئێمه ئه‌و ڕاستیه‌مان پێ وتوون زۆر خۆشحاڵبوون. زۆر له‌وانه‌ش ئێستا ژنیان هێناوه و منداڵیان بووه و په‌یوه‌ندیمان له‌گه‌ڵیان ماوه. ئێستا له‌وانه‌یه تۆ بپرسی باشه بۆچی ئه‌و هه‌سته لای كوڕان هه‌یه؟ كه چووكیان بچووكه. هۆكاره‌كه ئه‌وه‌یه كه زۆرینه‌ی كوڕان شاره‌زاییان له پێوانه‌ی ئه‌و ئه‌ندامه نیه‌و له هیچ پڕۆگرامێكی زانستیدا ئه‌و بابه‌ته‌یان نه‌خوێندووه. ئه‌مه یه‌ك، دوو: زۆربه‌ی كوڕان سه‌یری فلیمی ڕووتیان كردووه، له‌م فلیمانه‌دا ئه‌كته‌ره‌كانی هه‌ڵبژێردراون‌و ئه‌وانه‌یان هێناوه كه زۆر چووكیان گه‌وره‌ن، په‌نایان بردۆته به‌ر كۆمه‌ڵێك ده‌رمان‌و ئه‌ده‌واتی پزیشكی. كاتێك كه كوڕان ئه‌وه ده‌بینن به‌راوردی ده‌كه‌ن به ئه‌ندامی نێرینه‌ی خۆیانه‌وه دووچاری داخورپان ده‌بن، ئیتر وا ئه‌زانن هه‌ر به ڕاستی توانایان لاوازه و چووكیان بچووكه. له‌ڕاستیدا ڕه‌نگه بچووكیش نه‌بێت، چونكه له‌كاتی ڕه‌پ بوون ده‌رده‌كه‌وێ، نه‌ك له‌كاتی ئاسایدا. ئێمه لێت ناشارینه‌وه له‌ماوه‌ی ئیشكردنی گۆڤاره‌كه‌مان له ماوه‌ی (6) ساڵدا (3) حاڵه‌تی كورتی ئه‌ندامی نێرینه ڕووی لێناوین، ئه‌وانیش له زگماكه‌وه تووش بوون، درێژی چووكیان له (2) سم، تێپه‌ڕی نه‌كردووه، به‌ڕاستی ئه‌وه كورته‌و ناتوانێت ئیشی خۆی بكات‌و په‌یوه‌ندی سه‌رجێی ئه‌نجام بدات. به‌ڵام ئه‌وانه‌ی تر كه چووكیان له (5) سم كه‌متر نیه، پێویست ناكات دوودڵ بن، هیوادارم به‌ڕێزت له جۆری دووه‌م بی‌و بتوانی ژیانی خێزانی دروست بكه‌یت. زۆرجار ئێمه باسی درێژی چووكی ئاسایمان كردووه، كه چووكی ئاسایی له نێوان (7) بۆ (12) سم دایه. توێژینه‌وه‌ی جیهانی له‌باره‌ی درێژی‌و كورتی چووكه‌وه له گۆڤاره خێزانیه‌كان بڵاوبووه‌ته‌وه‌و چووك درێژه‌كان ده‌كه‌ونه وڵاته‌كانی سوودان و ئه‌مریكاوه، به8 ئینج مه‌زه‌نده كراوه و بچووكه‌كانیش ده‌كه‌ونه وڵاتانی یابان‌و تایله‌ندو عێراقه‌وه. كه به (4) ئینج مه‌زه‌نده كراوه. ئینجێك دوو سانتیم‌و نیوه.\nپێوه‌ری پیاوه‌تی له‌ئه‌ندامی نێرینه‌دا نیه، مرۆڤ چه‌ند چووكی درێژ بێت، به‌ڵام له ڕووی ده‌روونیه‌وه ئاسووده نه‌بێت چووك ئیش ناكات، ئه‌و گه‌نجانه‌ی كه له‌كاتی خه‌و و هه‌ستانی دوای به‌ره‌به‌یان ڕه‌پ بوونی خۆنه‌ویست ـ یان هه‌یه، ئه‌وه ئاماژه‌ی ته‌ندروستیه، ئیتر چووك هه‌ر چه‌ند بێت. له هه‌موو حاڵه‌تێكدا پێمانخۆشه په‌یوه‌ندیمان پێوه بكه‌ی.\n267 جار بینراوه


شانازابراهیم ئەحمەد:هیوادارم هیچ لایه‌نێك به رێگریكردن له‌به‌ستنی كۆنگره، خۆی تووشی ڕق و غه‌زه‌بی جه‌ماوه‌ری یه‌كێتی نه‌كات – Standard Kurd\nشانازابراهیم ئەحمەد:هیوادارم هیچ لایه‌نێك به رێگریكردن له‌به‌ستنی كۆنگره، خۆی تووشی ڕق و غه‌زه‌بی جه‌ماوه‌ری یه‌كێتی نه‌كات\nلەلایەن ستاندار Posted on كانونی یه‌كه‌م 1, 2019 648 جار بینراوە 0 سەرنج\nشاناز ابراهیم ئەحمەد لەبارەی دەنگۆی ئەگەری دواخستنی کۆنگرەی چواری یەکێتی پەیامێک بڵاو دەکاتەوە و دەڵێت: هیوادارم هیچ لایه‌نێك به رێگریكردن له به‌ستنی كۆنگره، خۆی تووشی ڕق و غه‌زه‌بی جه‌ماوه‌ری یه‌كێتی نه‌كات”.\nشاناز ابراهیم ئەحمەد لەپەیامەکەیدا کە بەناونیشانی “دوابزمار” بڵاوی کردۆتەوە لەپێگەی تایبەتی خۆی لەفەیسبووک دەشڵێت: لەكاتێكدا كه ته‌نیا شه‌ش ڕۆژ ماوه بۆ به‌ستنی كۆنگره، ده‌بیستین و ده‌بینین كه تازه به تازه لیژان داده‌نرێت بۆ چاره‌سه‌ركردنی هه‌ندێك كێشه..!!، ده‌وترێت كێشه‌كان په‌یوه‌ندیان به كه‌می ژماره‌ی به‌شداربووانی ڕێكخستنه‌كانه‌وه هه‌یه، به‌ڵام ئه‌وه‌ی من لێی ده‌ترسم ئه‌وه‌یه كه مه‌سه‌له‌كه ژماره نه‌بێت به‌ڵكو هه‌ر هه‌مان ئه‌و كێشه‌یه بێت كه شه‌ش ساڵه ڕێگره له به‌ستنی كۆنگره.\nدەقی پەیامەکەی وەک خۆی\nله كاتێكدا كه ته‌نیا شه‌ش رۆژ ماوه بۆ به‌ستنی كۆنگره ده‌بیستین و ده‌بینین كه تازه به تازه لیژان داده‌نرێت بۆ چاره‌سه‌ركردنی هه‌ندێك كێشه..!! ده‌وترێت كێشه‌كان په‌یوه‌ندیان به كه‌می ژماره‌ی به‌شدار بووانی رێكخستنه‌كانه‌وه هه‌یه به‌ڵام ئه‌وه‌ی من لێی ده‌ترسم ئه‌وه‌یه كه مه‌سه‌له‌كه ژماره نه‌بێت به‌ڵكو هه‌ر هه‌مان ئه‌و كێشه‌یه بێت كه شه‌ش ساڵه رێگره له به‌ستنی كۆنگره..!!\nده‌زانم كه له چه‌ند ساڵی ڕابوردوودا نادادپه‌روه‌ریه‌كی زۆر كراوه به‌رامبه‌ر به حزبی شه‌هیدانمان و هه‌ر ئه‌وه‌ش له كه‌سوكاری سه‌ربه‌رزی شه‌هیدانه‌وه‌ی تا ئه‌ندامێكی ئاسایی له یه‌كێتی نیگه‌ران و بێ ئه‌مێد كرد و بڕیاره له مێژ چاوه‌ڕوان كراوه‌كه‌ی ئه‌نجومه‌نی سه‌ركردایه‌تی به ده‌ستنیشان كردنی رۆژی كۆنگره بوو كه هه‌مدیس هیوایه‌كی گه‌ڕانده‌وه بۆ هه‌مووان بۆیه دواخستن و نه‌به‌ستنی كۆنگره ئه‌مجاره به نادادپه‌روه‌ری له‌قه‌له‌م نادرێت به ڵكو له مێژودا به خیانه‌ت و تاوان ده‌ناسێنرێت..!!\nله‌گه‌ڵ ئه‌وه‌شدا كه ئومێدێكی زۆرم به‌و لیژنه‌یه هه‌یه كه ئاسته‌نگه‌كانی به‌رده‌م به‌ستنی كۆنگره لابدات به‌ڵام له‌هه‌مان كاتیشدا خه‌م دایگرتووم ..\nخه‌م له دووباره دواخستنی كۆنگره و له نائومیدكردن و سارد كردنه‌وه‌ی جۆش و خڕۆشی یه‌كێتیه‌كان، خه‌م له بێ وه‌فایی به‌رامبه‌ر به خوێنی شه‌هیدان و جه‌سته‌ی برینداری شه‌هیدانی زیندوو و زیندانیانی سیاسی و ئاواتی پێشمه‌رگه سه‌ره‌تاییه‌كان و دڵی پڕ له ئازاری كه‌سوكاری سه‌ربه‌رزی شه‌هیدان و خه‌ونی گه‌نجان و دڵی پر ئومێدی ژنان و به‌ڵێنیه‌كانی سه‌رمه‌زاری مام و چاوه چاوه‌ڕوانه‌كانی داده‌ی گه‌وره‌مان و خه‌م له دووباره یاری كردن به هه‌ست و سۆزی جه‌ماوه‌ری یه‌كێتی ..!!\nبۆیه هیوادارم هیچ لایه‌نێك به رێگریكردن له به‌ستنی كۆنگره خۆی تووشی رق و غه‌زه‌بی جه‌ماوه‌ری یه‌كێتی نه‌كات و به‌ده‌ستی خۆی دووا بزمار له تابووتی خۆی نه‌دات ..\nبڵاوکراوەی پێشووخۆپیشاندانەکانی بەغدا و پارێزگاکانی خوارووی عێراق\nبڵاوکراوەی نوێترچەند فراکسیۆنێکی پەرلەمانی عێراق هەوڵدەدەن بۆ رێگری کردن لە ئەنجامدانی رێککەوتن لەنێوان هەولێر و بەغدا


هەولێر سێ خاڵی گرنگی بەدەستهێنا\nیانەی هەولێر دواكەوتنی خۆی بەئەنجامی گۆلێك بۆ بردنەوە گۆڕی لە بەرامبەر یانەی ئارارات، كاتێك لە یارییەكانی گەڕی شەشەم لە خولی نایابی فاست لینكی كوردستان، هەردوو یانە لە شارۆچكەی پیرمام روبەروی یەكتر بونەوە.\nیارییەكە لە كەش و هەوایەكی ساردا بەرێوە چوو، سەرەتا یانەی ئاراراتی خاوەن یاریگا باشتر یارییان كرد، یاریزان (سەفین عەبدولخالق) لە خولەكی 14 توانی گۆلی پێشكەوتن تۆمار بكات، هەمان یاریزان لە خولەكی 25 نزیك بوو گۆڵی دوەمیش تۆمار بكات، بەڵام تۆپەكەی فڕێ دایە دەرەوە.\nتا نیو كاتژمێری یەكەم یانەی ئاراراتی خاوەن یاریگا كۆنترۆلی یارییەكەی كردبوو، بەتایبەتی لە هێڵی ناوەراستدا، لە خولەكی 35 (ئیڤان خالید) یاریزانی یانەی هەولێر لە ناوچەی سزای ئارارات لەلایەن بەرگریكارانی ئارارات رێگری لێكرا، یاریزانانی هەولێر داوای لێدانی سزایان كرد، بەڵام ناوبژیوان هیچی هەژمار نەكرد و بەبیانوی نمایش كردن كارتی زەردی دایە ئیڤان خالید.\nلە دوا ساتەكانی گێمی یەكەمدا بەهۆی توند یاریكردنەوە (محمەمەد باپیر) یاریزانی ئارارات دوەم كارتی زەردی وەرگرت و لە یارییەكەدا بێبەش كرا، گێمی یەكەم بە تاكە گۆلێك لە بەرژەوەندی یانەی ئارارات كۆتایی هات.\nلە گێمی دووەمدا یانەی ئارارات بە یاریزانێك كەمتر یاری كرد، ئەمەش رێگای بۆ یانەی هەولێر خۆش كرد بە ئاسودەیی یاری بكەن، (ئیڤان خالید) لە خولەكی 52 بە لێزانی خۆی توانی گۆلی بەرامبەر بۆ یانەی قەڵا و منارە تۆمار بكاتەوە، زۆری نەبرد و دوای 8 خولەكی تر یاریزان (بارزان شێرزاد) سودی لە هەڵەی بەرگریكارانی ئارارات بینی و توانی گۆڵی دووەم و پێشكەوتن تۆمار بكات.\nبۆ پارێزگاری كردن لە دوو گۆڵەكە راهێنەری یانەی هەولێر بەشداری بەهەر سێ یاریزان (دیار رەحمان و میران خەسرەو و هەردی سیامەند) كرد، لەگەڵ هاتنە ژوورەوەی ئەو سێ یاریزانە یانەی هەولێر باشتر یاری كرد و كۆنترۆلی یارییەكەی كرد.\nلە دوا نیو كاتژمێری كۆتاییدا یارییەكە توندوتیژی بەخۆیەوە بینی و ناوبژیوان 6 كارتی زەردی بە ڕوی یاریزانانی هەردوو یانە بەرز كردەوە، بەم چەشنە یارییەكە بەئەنجامی 2-1 گۆڵ بەسودی یانەی هەولێر كۆتایی هات، یانەی هەولێر بۆ یەكەم جار لەم وەرزەی خولی نایابی كوردستان لە دەرەوەی یاریگای خۆی بردنەوە تۆمار بكات.\nبەم بردنەوەیە ژمارەی یارییەكانی یانەی هەولێر بۆ 9 خاڵ بەرز بۆوە و لە خانەی دووەم دێت و یانەی ئاراراتیش بە 5 خاڵ لە خانەی پێنجەم دەبیندرێت.\nئەنجامی دوو یاریەكەی تریش بەم شێوەیە بوو\nكەركووك 3 - 2 زێڕەڤانی\nزاخۆ 1 - 0 هندرێن


كورته‌یه‌ك ده‌رباره‌ی مه‌سعوود محه‌ممه‌د – Denegkan\nكورته‌یه‌ك ده‌رباره‌ی مه‌سعوود محه‌ممه‌د\nbyهێمن خورشید\tApril 3, 2013\tگشتی\nڕۆژی یه‌كی نیسانی 2002، دوای به‌سه‌ربردنی هه‌شتا و دوو ساڵ ته‌مه‌ن، ڕۆشنبیری ناوداری كورد (مه‌سعوود محه‌ممه‌د) له نه‌خۆشخانه‌ی ڕزگاریی شاری هه‌ولێر چاوه‌كانی لێكنا، ئه‌و پیاوه‌ی كه به پشتبه‌ستن به بیری قووڵی، لێكدانه‌وه‌ی بۆ هه‌موو دیارده‌كان ده‌كرد و له ئاست هه‌موو شتێكدا بڕیاری خۆی هه‌بوو. نازانم چۆن ته‌عبیر له‌و بێزارییه‌م بكه‌م له‌و بێده‌نگییه‌ی ڕووپه‌لی ڕۆژنامه و گۆڤار و ده‌زگا بیستراو و بینراوه‌كانی ئه‌م وڵاته‌ی داگرتووه، تا ئه‌و ئاسته‌ی لاواندنه‌وه‌یه‌ك له هیچ كه‌سێكه‌وه نابیسترێت، وه‌ك ئه‌وه‌ی كه‌س مێشێك میوانی نه‌بێت. سه‌یره پیاوێكی وا كه نه‌ك ته‌نها كورد به‌ڵكو هه‌موو عێراقییه‌ك و بگره هه‌موو عه‌ره‌بیش قه‌رزاری قه‌ڵه‌مه‌كه‌یین، كه‌چی دوای چڵ ڕۆژ به‌سه‌ر له‌دنیاده‌رچوونیدا، نه‌ك نووسینێكی گشتگیر و مه‌یدانی به‌ڵكو ته‌نانه‌ت بابه‌تێكی كورتیش له‌سه‌ر ژیانی بڵاونه‌كراوه‌ته‌وه.1 ئه‌م بێده‌نگییه‌ی نووسه‌ران بۆ یه‌ك له دوو خاڵا ده‌گه‌ڕێته‌وه:\nیان ئه‌وه‌تا كه‌سێك له‌م وڵاته‌دا نییه خۆی بۆ خوێندنه‌وه‌ی به‌رهه‌مه‌كانی یه‌كلاییكردبێته‌وه و له بیری تێگه‌یشتبێت، ئه‌وه‌تا به‌ڕێز (حسێنی خه‌لیقی)ش ده‌ڵێت: “مامۆستا مه‌سعوود محه‌ممه‌د تا ئێستاش له‌ناو خوێنده‌وارانی كورددا به‌باشی نه‌ناسراوه”2. یان نووسه‌ران به‌لایانه‌وه قورسه بابه‌تێك له‌باره‌ی ئه‌و زاته‌وه بنووسن و بیخه‌نه به‌رباس.\nمن بۆ خۆم خاڵی دووه‌میان به ڕاستتر ده‌زانم، چونكه وی له ژیانیدا پابه‌ندی هیچ ئایدۆلۆژیایه‌ك نه‌بوو و ئینتیمای بۆ لایه‌نێكی دیاریكراو نه‌بوو، له‌م ڕۆژگاره‌شدا كه‌سی بێلایه‌ن و دوور له ئیدیۆلۆژی له هه‌موو شتێك بێبه‌شه و مه‌رجی سه‌ره‌كیی په‌سندان و پێداهه‌ڵگوتنی كه‌سێك، بوونی ئایدیا و پارتێكی ڕه‌نگنداره، زۆرجار كه‌سێك وا گه‌وره ده‌كرێت ڕه‌نگه خۆیشی چاوه‌ڕێی نه‌كردبێت، ئه‌مه‌ش هه‌ر له‌به‌ر ئه‌وه‌ی سه‌ر به فڵانه ڕێبازی فیكری یان فیساره حیزبی سیاسییه.\nمن خۆم له‌و ئاسته‌دا نابینم بتوانم لێكۆڵینه‌وه‌یه‌كی ورد و چڕوپڕ له‌باره‌ی بیروبۆچون و تێڕوانینه‌كانی ئه‌و زاته‌وه ئه‌نجام بده‌م و ده‌زانم كارێكی وا هه‌م كات و نه‌فه‌سێكی درێژی ده‌وێت، هه‌م خۆیه‌كلاییكردنه‌وه‌شی پێویسته و، ئه‌ز هیچ یه‌ك له‌و دووانه‌م نییه. پاڵنه‌رم بۆ نووسینی ئه‌م كورته باسه خۆخپكردنی پێنووسه دیاره‌كانی مه‌یدانی نووسینی كوردیین، به‌و ئومێده‌ی ئه‌م نووسینه نووسه‌ران و ڕۆشنبیران وه‌ئاگا بێنێت و ببێته سه‌ره‌تایه‌ك بۆ كردنه‌وه‌ی ده‌رگای لێكۆڵینه‌وه‌ی فراوانتر له‌م باره‌یه‌وه، ئه‌وه‌ش بڵێم، مه‌سعوود محه‌ممه‌د له گه‌شتی ژیانه‌كه‌یدا وردو درشتی ژیانی خۆی باسكردووه و شتێكی ئه‌وتۆی بۆ ئێمه‌مانان نه‌هێشتووه‌ته‌وه.\nمه‌سعوود محه‌ممه‌د كوڕی مه‌لای گه‌وره‌ی كۆیه‌یه و له بنه‌ماڵه‌ی به‌ناوبانگی جه‌لیزاده‌یه، وه‌ك خۆی ده‌ڵێت: ” له من به پێشه‌وه پێنج پشت له باپیرانم به جه‌لیزاده ناسراون، پشتی شه‌شه‌م له‌قه‌بی (كاكی جه‌لی) هه‌بووه نه‌ك جه‌لیزاده، چونكه زاده‌ی جه‌لی نه‌بووه”3.\nله‌باره‌ی مێژووی له‌دایكبوونیشییه‌وه ده‌ڵێت: “وه‌ك له نووسینی دیكه‌ی خۆمدا لێم بیستراوه و لێره‌شدا ده‌یڵێمه‌وه، ڕۆژی له‌دایكبوونم تۆمار نه‌كراوه، له‌بیریشم نییه گوێم لێبووبێت باسكرابێت، ڕاستییه‌كه‌ی ئه‌م فه‌رامۆشییه‌ی هاتنه دونیام، هه‌رچه‌نده هیچ حیسابێكی ئه‌م دونیایه‌ی تیا ناگۆڕێـت و به زاهیر له هیچ هه‌ڵكه‌وت و ڕووداوێكی به‌سه‌رچوودا كه‌لێن په‌یدا ناكا، باوه‌ڕ ناكه‌م له هه‌ڵكه‌وتی دواڕۆژیشدا ده‌نگ بداته‌وه، دیسانه‌وه كه‌م و زۆر پێی نائارامم”4. دواتر دوای به‌ڵگه‌هێناوه ده‌گاته ئه‌و ده‌ره‌نجامه‌ی ” به‌و پێیه ده‌بێت له ئه‌یلولدا من بووبێـتمه میوانی دونیاكه‌ی فانی كاروانسه‌راڕه‌نگ، ساڵه‌كه‌ش 1919ز بووه”5. ساڵی 1925 یان دواتر له كۆیه چووه‌ته به‌ر خوێندن، وه‌ك خۆی ده‌گێڕێتـه‌وه، بۆ خوێندنی ناوه‌ندی ده‌چێته هه‌ولێر و له ماڵی مه‌لا ئه‌فه‌ندی دۆستی زۆر نزیكی باوكی جێگیر ده‌بێت، له‌وێ له‌گه‌ڵا كوڕێكی مه‌لا ئه‌فه‌ندی به ناوی (عیزه‌ددین) ئاشنا ده‌بێت و زۆر نابات دۆستایه‌تییه‌كی كه‌موێنه له نێوانیاندا دروستده‌بێت، مه‌سعوود زۆر سوود له عیزه‌ددین وه‌رده‌گرێت و له ڕێگه‌ی ئه‌وه‌وه چاوی به‌ڕووی خوێندنه‌وه‌دا ده‌كرێته‌وه، به‌هۆی ئه‌وه‌وه كه عیزه‌ددین په‌یوه‌ندیی به زۆر كه‌سی ده‌ره‌وه‌ی وڵاته‌وه ده‌بێـت و هه‌موو جۆره گۆڤار و ڕۆژنامه‌یه‌كی عه‌ره‌بی و ئینگلیزی بۆ دێت، هه‌روه‌ها ئه‌ندامیش ده‌بێت له ڕێكخراوی كۆمه‌ڵه‌ی ناسراو به (كونكۆردیا) كه مه‌ڵبه‌نده‌كه‌ی له به‌رلین ده‌بێت.\nیه‌كه‌مجار ده‌ستده‌كات به خوێندنه‌وه‌ی زنجیره چیرۆكه مێژووییه‌كانی (ئه‌سكه‌نده‌ر دۆماس) كه له‌ژێر ناوی جیاجیادا بڵاوكراونه‌ته‌وه و به هه‌موو به‌شه‌كانییه‌وه زیاد له سێ هه‌زار لاپه‌ڕه ده‌بێت.\nمه‌سعوود محه‌ممه‌د دوای ئه‌وه‌ی خوێندنی ناوه‌ندی له ساڵی خوێندنی 1936_ 1937 ته‌واو ده‌كات و ده‌چێته دواناوه‌ندی، هه‌ر له ماڵی مه‌لا ئه‌فه‌ندیدا ده‌مێنێـته‌وه.\nله‌و نێوه‌نده‌دا ساڵێك واز له خوێندن ده‌هێنێت و دواتر ده‌گه‌ڕێته‌وه و دواناوه‌ندی ته‌واو ده‌كات و، سه‌رئه‌نجام ساڵی 1941 له كۆلێژی مافی زانكۆی به‌غدا وه‌رده‌گیرێت و ساڵی 1945 زانكۆ ته‌واو ده‌كات.\n(حمید المگبعی) له زنجیره‌ی بیریار و ئه‌دیبه عێراقییه‌كاندا كتێبێكی ته‌رخانكردووه بۆ باسی ژیان و هزری مه‌سعوود محه‌ممه‌د، له‌و كتێبه‌یدا ده‌ڵێت: “فهو ڤاهره لسانیه، وڤاهره لغویه”6\nله شوێنێكی تری هه‌مان كتێبدا ده‌ڵێت: “كێ له‌ناو هاته‌مه‌نه‌كانی ئێمه‌دا هه‌س مه‌سعوود محه‌ممه‌د نه‌ناسێت؟”، له جێگه‌یه‌كی دیكه‌دا ده‌ڵێت: ” هو اژاً ڤاهره فی الحریه”: واته: “به‌و پێیه ئه‌و له ئازادیدا دیارده‌یه”.\nمه‌سعوود محه‌ممه‌د دوای ته‌واوكردنی خوێندن، حه‌وت زستان سه‌رقاڵی خوێندنه‌وه و تێڕامانی به‌رده‌وام ده‌بێت: “حه‌فت زستانی نێوان 1945 و 1952 بۆ من بووه قاڵبێكی بنیاده‌می تێدا داده‌ڕێژرێت، بنه‌مای بیر‌وڕا و قه‌ناعه‌تی دواڕۆژم به‌رانبه‌ر زۆرینه‌ی پرسیاره بنه‌ڕه‌تییه‌كانی مرۆڤ وروژێن له شه‌وانی ئه‌و زستانانه‌دا گه‌ڵاڵه‌كران، هێندێكیشیان یه‌كجاره‌كی بنیات نران”7.\nئه‌و تێكه‌ڵاوی سیاسه‌ت بووه، (گه‌شتی ژیانم) كه یاداشته‌كانیه‌تی پڕه له نموونه و باس و به‌سه‌رهاتی سیاسی، له كۆتایی چله‌كانی سه‌ده‌ی بیستدا بووه به ئه‌ندامی پارتی دیموكراتی كوردستان، به‌ڵام وه‌ك خۆی ده‌ڵێت به‌و مه‌رجه ئه‌ندامیه‌تی ئه‌و پارته‌ی قبوڵا كردووه نه‌بێت به ئه‌ندامێكی ته‌قلیدی. هه‌روه‌ها له سه‌ره‌تای په‌نجاكاندا بووه به نوێنه‌ری شاری كۆیه له په‌رله‌مانی عێراقدا.\nله ژیانیدا چاوی به زۆر كه‌سایه‌تیی سیاسی و ڕۆشنبیریی عه‌ره‌ب و كورد كه‌وتووه و، له‌گه‌ڵا هه‌ندێك له‌واندا په‌یوه‌ندیی نزیكی هه‌بووه. دوو جار چاوی به مه‌لیك مه‌حموود كه‌وتووه، بینینی یه‌كه‌م و دووه‌م بیست و یه‌ك ساڵیان نێوان بووه، خۆی ده‌نووسێت: ” بیست و یه‌ك ساڵا و دووسێ مانگێك كه‌وته نێوان یه‌كه‌م جار و دوایین جاری به‌هره‌مه‌ندبوونم به دیتنی ئه‌م مرۆیه مێژووییه”.8 هه‌روه‌ها چاوی به نوری سه‌عید و عه‌بدولئیلاه كه‌وتووه. له نزیكه‌وه به (عه‌بدولسه‌لام عرف)ی بینیوه، ئه‌و سه‌رده‌مه‌ی كه وه‌زیری ناوخۆ بووه و ئه‌ویش سه‌رسامیی خۆی به نووسینه‌كانی ده‌ربڕیوه و ڕێزێكی زۆری لێگرتووه. هه‌روه‌ها (عه‌بدولكه‌ریم قاسم)یشی دیتووه و قسه‌ی له‌گه‌ڵا كردووه. له نموونه‌ی ئه‌دیبان و شاعیرانی ناسراوی دونیای عه‌ره‌ب كه چاوی پێیان كه‌وتووه شاعیری میسری (ئه‌حمه‌د شه‌وقی)یه.*\nمه‌سعوود محه‌ممه‌د ساڵی 1971 له كۆڕی زانیاریی كورد وه‌رگیراوه.\nئه‌گه‌ر بگه‌ڕێینه‌وه سه‌ر نووسین، ئه‌وا مه‌سعود محه‌مه‌د به بۆچوونی هه‌ندێ له ڕۆژهه‌ڵاتناسان و هه‌ندێ له نووسه‌رانی عه‌ره‌ب، “یه‌كێكه له‌و چه‌ند كه‌سه‌ی وتاری وروژێنه‌ر له سه‌ر ده‌ستی واندا په‌یدا بووه”8، سه‌ره‌تای نووسینی ده‌گه‌ڕێته‌وه بۆ ساڵی 1952، یه‌كه‌مجار زنجیره وتارێكی سیاسی_ئابووری به ناونیشانی تووتن (التبغ) بڵاوكرده‌وه، ئه‌و زنجیره‌یه له پازده ئه‌ڵقه پێكهاتبوو. له‌وه پاشیش به به‌رده‌وامی نووسینی له ڕۆژنامه‌گه‌لی (الدفاع، الاتحاد، البلاد) و دواتریش (صوت اڵاهالی) و (الحریه)دا بڵاوده‌كرده‌وه. هه‌روه‌ها له ڕۆژنامه‌ی (محمد حدید) و چه‌ند ڕۆژنامه‌یه‌كی تریشدا له شه‌سته‌كاندا نوسینی بڵاوده‌كرده‌وه، زۆر بابه‌تی له گۆڤاری كۆڕی زانیاری كورددا په‌خشده‌كران، دوو بابه‌تی زمانه‌وانی له ڕۆژنامه‌ی (ده‌ستوور)ی ئوردنیدا له ساڵی 1978دا بڵاوكردووه‌ته‌وه. له ڕۆژنامه‌ی (العراق)یشدا بابه‌تگه‌لێكی به هه‌ردوو زمانی كوردی و عه‌ره‌بی بڵاوكردووه‌ته‌وه، زنجیره باسێكی كه به زمانی عه‌ره‌بی نوسیبووی، له دوایدا بوو به كتێب و به ناونیشانی (وجهه نڤر فی التفسیر البشری للتاریخ) بڵاوكرایه‌وه، زنجیره باسێكی تریشی كه به زمانی كوردی نوسیبووی بوو به كتێبی (بۆ ئه‌میری حه‌سه‌ن پور له هه‌ر كوێیه‌ك بێت). له وتاره زۆر گرنگه‌كانی كه به زمانی عه‌ره‌بی نووسراون و له ڕۆژنامه‌ی (العراق) دا بلاوكراونه‌ته‌وه:\n1. وجهه نڤر فی التفسیر البشری للتایخ.\n2. رشفه فی سراب السنین.\n3. یاعمال العالم اختلفوا ویا حكام العالم اتحدوا.\nله زۆربه‌ی نووسینه‌كانیدا، ناوی ئاشكرای (مه‌سعوود محه‌ممه‌د)ه‌وه به‌كارهێناوه، یه‌ك دوو جارێك نه‌بێت كه به ناوی (هۆشیار)ه‌وه له ڕۆژنامه‌ی (الحریه)دا له ساڵی 1960، نووسینی بڵاوكردووه‌ته‌وه، هه‌روه‌ها له ساڵی 1970شدا به ناوی خوازراوی (واقعی)یه‌وه له هه‌ردوو ڕۆژنامه‌ی (محمد حدید) و (التێ‌خی)دا بابه‌تی بڵاوكردووه‌ته‌وه.\nبنه‌مای بیر و شێوازی نووسینی\nمه‌سعوود محه‌ممه‌د خودان چه‌ند تایبه‌تمه‌ندییه‌ك، هه‌وڵده‌ده‌م له خواره‌وه به كورتی بیانخه‌مه ڕوو:\n1. ئه‌و پابه‌ند نییه به هیچ بنه‌مایه‌كی فیكریی یان فه‌لسه‌فیی دیاریكراوه‌وه، وه‌ك خۆی له زۆربه‌ی نووسینه‌كانیدا ئاماژه‌ی پێده‌دات، ته‌نها به دوای ڕاستیدا ده‌گه‌ڕێت و پێی عه‌یب نییه ئه‌مڕۆ له قسه‌یه‌كی دوێنێی په‌شیمان ببێته‌وه، ئه‌گه‌ر بۆی ده‌ركه‌وت هه‌ڵه‌یه.\n2. ئه‌و به باوه‌ڕی ته‌واوی به مرۆڤ و ئازادیی مرۆڤ هه‌یه، وای ده‌بینێت هه‌موو شتێك له‌ژێر كاریگه‌ریی مرۆڤدایه نه‌ك به پێچه‌وانه‌وه، هه‌ربۆیه بابه‌ته‌كانی بۆ هه‌موو مرۆڤایه‌تی ده‌نووسێت، به‌مه‌ش زێده‌ڕۆیی ناكه‌ین گه‌ر بڵێین دامه‌رزێنه‌ری قوتابخانه‌ی (شیكاركردنی مرۆڤانه بۆ مێژوو)ه، ئه‌و تێزه‌ی له به‌رانبه‌ر شیكاركردنی ماددیانه‌ی مێژوودا داهێنا و له كاتی خۆیدا ده‌نگێكی زۆری دایه‌وه.\n3. له سه‌ره‌تای نووسینه‌وه و به‌تایبه‌ت دوای نووسینی به‌رگی یه‌كه‌می كتێبی (حاجی قادری كۆیی)، زۆربه‌ی نووسینه‌كانی ته‌رخانكرد بۆ به‌رپه‌رچدانه‌وه‌ی بیری چه‌پ و بنه‌ماكانی فیكری سۆشیالیزم، وه‌ك ده‌زانن ئه‌و وه‌خت كه‌م ڕۆشنبیری وڵاتی خۆمان هه‌بوو كه‌م و زۆر نه‌كه‌وتبێته ژێر كاریگه‌ریی ئه‌و ته‌وژمه فیكرییه‌وه. مه‌سعوود محه‌ممه‌د له ڕه‌خنه‌كردن و ڕه‌تكردنه‌وه‌ی ئه‌و ڕێبازه به‌رده‌وام بوو تا هه‌ره‌سهێنانی (یه‌كێتی سۆڤیه‌ت)، دوای ئه‌وه‌ش له زۆر نووسینیدا ده‌چووه‌وه سه‌ری، به بڕوای هه‌ندێك له ڕه‌خنه‌گران ئه‌مه خاڵێكی لاوازی ئه‌وه، ئاخر مه‌سعوود به‌و كاره‌ی خۆی له جوغزێكی ته‌نگدا قه‌تیس كردبوو، ده‌یتوانی له‌بری ئه‌وه زۆر بابه‌تیی گرنگی تر بخاته به‌ر باس و تێزه فیكرییه‌كانی خۆی فراوانتر بكات.\n4. زمانی نووسینی به عه‌ره‌بی و به كوردیش زۆر سفت و ڕه‌وانه، وه‌لـێ زۆر ورد و قووڵ له‌سه‌ر شت ده‌چێت و كه‌سی ده‌وێت بتوانێت دوای سه‌ره‌داوه‌كانی كه‌وێت و ماندوو نه‌بێت و به جوانی لێیان تێبگات، ده‌توانم بڵێم له زمانی كوردییدا نووسینی وه‌ك نووسینی مه‌سعوود محه‌ممه‌د له‌ڕووی شێوازی ده‌ربڕین و داڕشتنه‌وه زۆر كه‌مه یان هه‌ر نییه. ئه‌و كاتێك باس له شتێك ده‌كات، هێنده كورته بابه‌تی لاوه‌كی ده‌هێنێته ناو باسه‌كه‌یه‌وه زۆر جار خوێنه‌ر وه‌ڕس ده‌بێت له به‌دواداچوونی بابه‌ته‌كه. هه‌ر ئه‌مه‌یش وایكردووه نووسینه‌كانی له چوارچێوه‌یه‌كی به‌رته‌سك بترازێت خوێنه‌ریان نه‌بێت، كتێبه‌كانی زیاتر له‌نێو نوخبه‌یه‌كی ڕۆشنبیریی دیاریكراودا ده‌خوێنرێنه‌وه.\n5. سه‌ره‌بابه‌ت و جیاكه‌ره‌وه له نووسینه‌كانیدا به‌رچاو ناكه‌ون، زۆربه‌ی كتێبه‌كانی له شێوه‌ی نامه‌یه‌كی درێژدا نووسراون و له یه‌كه‌م لاپه‌ڕه‌وه تا دوا لاپه‌ڕه وه‌ستانیان تێدا نییه، ئه‌و بڕوای وابوو له فیزیا یان له بیركاریدا نانووسێت تا بابه‌ته‌كه‌ی به‌شبه‌ش بكات و جیای بكاته‌وه.9\n6. له نووسینه‌كانیدا زۆر به كه‌می ئاماژه‌ی به ژێده‌ر داوه، ئه‌و باوه‌ڕی وابوو له شوێنی زۆر پێویستدا نه‌بێت هێماكردن بۆ سه‌رچاوه شتێكه له بێهوده‌یی، چونكه مرۆڤ چی ده‌خوێنێته‌وه بۆی ده‌بێت به سه‌رچاوه، ئیتر چ پێویست ده‌كات له باسكردنی هه‌موو شتێكدا ناوی سه‌رچاوه بهێنێت؟\n7. له نووسینه عه‌ره‌بییه‌كانیشیدا وشه‌ی كوردی و هه‌روه‌ها په‌ند و شیعری كوردی و فارسی به‌كارده‌هێناوه. ڕه‌نگه شتی وا له نووسینی عه‌ره‌بییدا ده‌گمه‌ن بێت.\n8. له نووسینه‌كانیدا زوو زوو نوكته و قسه‌ی خۆشت به‌رچاو ده‌كه‌وێت، نموونه‌یه‌ك له (گه‌شتی ژیانم)ه‌كه‌ی ده‌هێنمه‌وه، بیره‌وه‌رییه‌كی منداڵیی خۆی ده‌گێڕێته‌وه، وه‌ختێ له ئاهه‌نگی بوك گواستنه‌وه‌یه‌كدا له‌گه‌ڵا ئاپۆڕایه‌ك مناڵی هاوته‌مه‌نیدا به‌شدار بووه، ده‌ڵێت: ” ئێستاش نازانم وه‌ها ڕێككه‌وت یان كێ وه‌های ڕێكخست هه‌ر كه بووك پێی له ده‌ره‌وه‌ی ماڵا نا‌و كه‌وته نێوان ئافره‌تانی گه‌ڕه‌كه‌كه‌ی خۆمان، ئه‌و هه‌موو مناڵه به چه‌پڵه‌ڕێزان تێیان هه‌ڵكرد، ئه‌مجا چۆن تێهه‌ڵكردنێك، ( هه‌تلیلینجان هه‌تلیلینجان، زاوا كه‌چه‌ل بووك بایجان). ده‌سا نه ئه‌و ده‌مه و نه هیچ وه‌ختێك و نه ئیستاكه‌یش زانیم مانای چی هه‌تلیلینجان، ئه‌رێ ئێوه كه‌ستان ده‌یزانێ”10؟\nمه‌سعوود محه‌ممه‌د خاوه‌ن وزه‌یه‌كی له بننه‌هاتوو بوو له نووسیندا، زۆر زوویش لێده‌بووه‌وه، بۆ نموونه به‌شی یه‌كه‌می كتێبی (حاجی قادری كۆیی)ی كه 400 لاپه‌ڕه‌یه، له زستانی نێوان 1972_1973دا نووسیوه، ئه‌مه سه‌رباری سه‌رقاڵیی به ئیشوكاری كۆڕی زانیاری و نووسینی وتاریش بۆ ڕۆژنامه‌كان. له‌م باره‌یه‌وه (حمید المگبعی) ده‌ڵێت: ” به‌ڕاستی دیارده‌یه‌كی تاكانه‌یه له‌ڕووی خێرایی نووسینه‌وه، هاوتاییم نه‌دیوه له‌نێو هه‌موو ئه‌وكه‌سانه‌ی بینیومن و نووسینیانم خوێندووه‌ته‌وه و له‌گه‌ڵیاندا ژیاوم”11.\nیه‌كه‌م/ به زمانی كوردی\n1. حاجی قادری كۆیی (چاپخانه‌ی كۆڕی زانیاری كورد).\nبه‌رگی یه‌كه‌م 1973.\nبه‌رگی دووه‌م 1974.\nبه‌رگی سێیه‌م 1976.\n2. چه‌پكێك له گوڵزاری نالی. (چاپخانه‌ی كۆڕی زانیاری كورد)، 1974.\n3. مرۆڤ و ده‌ورووبه‌ر.\nبه‌رگی یه‌كه‌م 1978\nبه‌رگی دووه‌م 1984\nبه‌رگی سێیه‌م 1997\n4. بۆ ئه‌میری حه‌سه‌ن پور له هه‌ر كوێیه‌ك بێت. 1984 .\n5. حه‌مه ئاغای گه‌وره.\n6. زاراوه‌سازی پێوانه.\n7. گه‌شتی ژیانم 1992 سوید.\n8. په‌رژینی بێده‌نگی\n9. ژیان و جیهانبینی 1999 به‌رلین.\nئه‌مه‌ی دوایی له شێوه‌ی پرسیار و وه‌ڵامدایه، به‌رێز (هه‌ڵۆ به‌رزنجه‌یی) پرسیاره‌كانی ئاڕاسته كردووه، (ده‌زگای چاپ و په‌خشی سه‌رده‌م) دووباره به چاپی گه‌یاندووه‌ته‌وه.\nدووه‌م/ به زمانی عه‌ره‌بی:\n1. اعاده التوازن الی میزان مختل (المجمع العلمی الكردی) 1977.\n2. لسان الكرد. دار الحوادپ، 1978.\n3. وجهه نڤر فی التفسیر البشری للتأریخ. مكتبه علا‌و، 1985.\n4. من هموم الحیاه. مگبعه حسام، 1988.\n5. الی العڤیم غورباتیشوف (تحیه ورجا‌و)، دار الحوادپ، 1988.\n6. بیروسترویكا غورباتشوف (نقد وتحلیل) (مجلدین). دار الحوادپ، 1989.\n7. المجتمع البشری لماژا یشبه مستشفی المجانین. دار ێ‌راس 1999.\nماوه‌ته‌وه بڵێم قه‌ڵه‌می مه‌سعوود محه‌ممه‌د سڵی له هیچ نه‌كردووه‌ته‌وه و هیچ شتێك نه‌یترساندووه، (حمید المگبعی) له‌م باره‌یه‌وه ده‌ڵێت: ” ولم أجد نڤیره كاتبا فی مجتمعنا فی حقبه الپلاپین سنه الماچیه جریئا بجرأه قلمه، ولاسیما جرأه مسعود فی كتبه التی أصدرها فی الپمانینات” واته: هاوتاییم له كۆمه‌ڵگه‌ی خۆماندا نه‌دیوه، له ماوه‌ی سی ساڵی ڕابردوودا، له‌ڕووی بوێریی خامه‌یه‌وه، به‌تایبه‌ت بوێریی مه‌سعوود له‌و كتێبانه‌یدا كه له هه‌شتاكاندا بڵاوی كردنه‌وه”.12\n(1) گۆڤاری (سه‌نته‌ری برایه‌تی)، ژماره (7)، ساڵی 1998. بابه‌تی (ئایین له بیری مامۆستا مه‌سعود محه‌مه‌ددا، نووسینی: عومه‌ر عه‌لی غه‌فوور).\n(3، 4،7،11) گه‌شتی ژیانم، مه‌سعود محه‌مه‌د 1992. لاپه‌ڕه‌كانی (3،29، 275، 132).\n(8 ،6، 10 ،12)، مسعود محمد تألیف حمید المگبعی دار الشۆن الپقافیه العامه. بغداد 1987. لاپه‌ڕه‌كانی (13، 116، 138، 143).\n* (أحمد شوقی) كورده، به‌ڵام له‌به‌ر ئه‌وه‌ی شیعره‌كانی به عه‌ره‌بی نووسیون، به عه‌ره‌ب ناسراوه.\n* ئه‌م نووسینه له ژماره‌ی ڕۆژی 9/5/2002ی ڕۆژنامه‌ی (كوردستانی نوێ)دا به ناونیشانی (له چله‌ی ماته‌مینییدا، وه‌فایه‌ك بۆ مامۆستا مه‌سعوود محه‌ممه‌د) بڵاوكراوه‌ته‌وه.\n** ئیمه‌یلی نووسه‌ر: Hemnxurshid79@gmail.com\nPrevious کۆواری نەوشەفەق ژمارە 91\nNext 1994 …… ڕێبین ئه‌حمه‌د خدر


مۆبایل | وین کورد- winkurd.com - Part 5\nFind My Lost Phone دۆزینەوەی مۆبایلی دزراوو\nPosted By: Hamidon: كانونی دووه‌م 31, 2016 In: ئەندرویدViews: 805 views\nئەپڵیکەیشنی تایبەت بە دۆزینەوەی مۆبایلی دزراوو کە زیاتر لە 50 ميليۆن جار داۆنڵود کراوە. لینکی لە گوگڵ پلەی\tدرێژەی بابەت\nSuper AppLock دانانی پاسوۆرد لە سەر بەرنامەکانی مۆبایلەکەت\nPosted By: Hamidon: كانونی دووه‌م 31, 2016 In: ئەندرویدViews: 585 views\nبەرنامەی تایبەت بە دانانی پاسوۆرد لە سەر بەرنامەکانی مۆبایلەکەت بۆ ئەوەی کەس نەتوانێت بە بێ پاسوۆرد سەیری زانیاری و بەرنامەکانت بکات. بۆ نمونە دانانی پاسوۆرد لە سەر فەیس بووک یان ڤایبەر لی...\tدرێژەی بابەت\nپرۆگرامی ئیعجازی زانستی له قورئان و سوننه‌تدا- به زمانی كوردی\nPosted By: Hamidon: تشرینی دووه‌م 24, 2015 In: ئەندرویدViews: 1,987 views\nپرۆگرامی(ئیعجازی زانستی له قورئان و سوننه‌تدا) به زمانی كوردی بۆ سیسته‌می ئه‌ندرۆید لە لایەن بەرێز بلال علی محمد ئامادە کراوە هیوادارم بتوانن سود له به‌رنامه‌كه وه‌ربگرن و له‌دۆعای خێر...\tدرێژەی بابەت\nWheres My Droid PRO دۆزینەوەی مۆبایل ونبوو یان دزراو\nPosted By: Hamidon: تشرینی دووه‌م 05, 2015 In: ئەندرویدViews: 1,651 views\nهەر کاتێک مۆبایلەکەت ونبوو بە ناردنی نامەێک (لە مۆبایلێکی تر)، موبایلی ونبوو ئەگەر بێ دەنگیش بێت بە بەرزترین ئاستی دەنگ جەرسی تایبەتی لێ دەدات . هەروەها ئەگەر دزرا دەتوانن لە رێگای تایبەتم...\tدرێژەی بابەت\nPosted By: Hamidon: تشرینی یه‌كه‌م 31, 2015 In: ئەندرویدViews: 1,444 views\nPosted By: Hamidon: تشرینی یه‌كه‌م 25, 2015 In: ئەندرویدViews: 2,513 views


پارتی فیشەك لە قاچی خۆی نادات\nدوای 16 ساڵ ڕێگه‌یه‌كی هاتوچۆ له‌پارێزگای دیاله كرایه‌وه\n"پێویستە لەگەڵ کوردانی سوریا رێککەوین و بە ئاشتی بژین"\nبەرپرسێکی تورکیا: لە ساڵی 2012ەوە ئەنقەرە نەوت لە یەپەگە دەکڕێت\nبه‌رپرسێكی ئه‌مریكا هه‌ڕه‌شه‌ی وه‌ڵامدانه‌وه‌ی هێرشی سه‌ربازی ده‌كات\nفیرقەی وەڵامدانەوەی خێرا: سێ پەناگەی داعش و چەندین ناوچەی شاخاوی لە نێوان دوزخورماتو و کفری کۆنتڕۆڵکران\nلەبەغداد دو کەس کوژرا و مارکێتێکیش سوتێنرا\nکرێکارێک بەهۆی تەزوی کارەباوە گیانی لەدەستدا\nسەرۆك بەرهەم و حەلبوسی لەسەر یەكلاكردنەوەی سەرۆكوەزیرانی عێراق كۆدەبنەوە\nهەڵبژاردنە پێشوەختەکەی بریتانیا رۆڵی لە یەكلاكردنەوەی پرسی برێكزیت دەبێت\nئەنجومەنی وەزیران رونکردنەوە لەسەر دەنگۆی دەستکاریکردنی دەرماڵەی فەرمانبەران و هیزەکانی ناخۆ دەدات\nپەرلەمانی کوردستان دوشەممەی داهاتو کۆدەبێتەوە\nرێبوار کەریم وەلی - 8-05-2019 - 2720 جار خوێندراوەتەوە\nلە 3ی كانوونی یەكەمی 2018 وە كە پارتی بەربژێرەكانی خۆی بۆ پۆستەكانی سەرۆكی هەرێمی كوردستان و سەرۆكایەتی حكومەتی هەرێم راگەیاند، ئیتر پێی نایە قۆناغێكی نوێوە. بۆ ئەوانەی لە نزیكەوە ئاگاداری كێشمەكێشەكانی ناو پارتین، شتێكی ئاسایی بوو، ئەمجارەش نەبووایە دەبوو چوار ساڵی دیكە ئەو دەستاودەستكردنە هەر بكرێ، بەڵام پێدەچوو بۆ بەشێكی زۆری ناو پارتی و تەنانەت دەرەوەی پارتیش شتێكی لەناكاو بووبێت و رای گشتی بۆ ئامادە نەكرابێت.\nرەنگبێ لەناو پارتی نیقاشێك هەبووبێت لەسەر چۆنیەتی دابەشكردنی پۆست و دەسەڵاتەكانی سەرۆكی هەرێم و سەرۆكی حكومەت، بەڵام نەبووەتە خیلاف و ناكۆكیی جددی لێ نەكەوتووەتەوە، چونكە لەناو پارتیدا هەمیشە مەرجەعیەتێكی بەهێز و خاوەن بڕیار هەیە كە قەت رێگە نادات نیقاش و ململانێكان بگاتە ئاستێك دووبەرەكی لێبكەوێتەوە، چونكە فاكتەری سەرۆك بارزانی هەمیشە یەكلاكەرەوەیە و پارێزەری سەقامگیریی ناوخۆی پارتی و ناوماڵی كوردیشە.\nئەو گۆڕانكارییەی ئێستا پارتی كردویەتی بوەتە بەشێك لە هۆكاری دواكەوتنی پێكهێنانی حكومەت، هەنگاوێكی ستراتیژیی گەورەی سەرۆك بارزانییە بۆ داهاتو\nئەو گۆڕانكارییەی ئێستا پارتی كردوویەتی و بووەتە بەشێك لە هۆكاری دواكەوتنی پێكهێنانی حكومەت، هەنگاوێكی ستراتیژیی گەورەی سەرۆك بارزانییە بۆ داهاتوو. هەندێك كەس هاوكێشەكە لە گۆشەنیگای بەرژەوەندیی خۆیانەوە دەبینن كە سەرۆك وەزیرانی پێشوو جێگەی خۆی داوە بە كەسێكی دیكە و هەوڵ دەدەن وەكو ئینقلابێك سەیری بكەن لەكاتێكدا وا نییە. ئەگەر نێچیرڤان بارزانی بۆ یەك چركەش پێداگری لەسەر مانەوەی خۆی بكردبایە، چوار ساڵی دیكەش هەر سەرۆكی حكومەت دەبوو. بەڵام ئەو دیوەشی نابینن كە دەركەوت لەناو هەموو كورد تەنها یەك كەس هەیە بتوانێ جێگەی سەرۆك بارزانی (بە هەموو دەسەڵاتەكانیەوە) لە سەرۆكایەتی كوردستان بگرێتەوە كە ئەویش نێچیرڤان بارزانییە، ئەگەر مەسروور بارزانی چووبێتە جێگەی نێچیرڤان بارزانی و ئەمانەتی حكومەتی پێ سپێردرابێت، ئەوا نێچیرڤان بارزانیش ئەمانەتی سەرۆكایەتی هەرێمی كوردستان و هاوكات سەرۆكایەتی پارتیشی پێ سپێردراوە. ئەم متمانەیەی سەرۆك بارزانی شتێكی كەم نییە، بۆیە گرەوكردن لەسەر ئەوەی كە پارتی لەناوخۆی خۆیدا (خیلاف)ی هەیە، گرەوكردنە لەسەر ئەسپی تۆپیو. كاركردی سەرۆكی داهاتووی هەرێم و سەرۆكی حكومەتی هەرێم بەڵگە دەبن بۆ راستیی ئەوەی كە ئەو جێگۆڕكێیە هەرچەند بێ ئامادەكاریش بووبێت، رەهەندێكی ستراتیژیی هەم بۆ پارتی و هەم بۆ كوردستان هەیە.\nگۆڕان، مەهەپەكەی كوردستان\nیەكێتی لە روانگای مێژووی خۆی و ئەو تەقسیمە جوگرافییەی كە بە درێژایی نیو سەدە لە كوردستان درووست بووە، لە خراپترین حاڵەتیشدا، خۆی پێ لە پارتی كەمتر نییە. ئەگەرچی تا ئێستاش بە رواڵەت براگەورەیی پارتی قەبوڵ كردووە، بەڵام هەر كاتێك بۆی لوابێت، دەگگەیەكی لە پارتی داوە. بە واتایەكی دیكە یەكێتی میراتێكە كە ئەگەر هیچیشی پێ نەكرێت، دەتوانێ تێكیبدات.\nلە 23ی حوزەیرانی 2015، قودرەتی تێكدانی گۆڕان ئیسپات بوو؛ ناوماڵی خۆیان تێكدا و هیچیشیان دەستنەكەوت! ئەمجارە پارتی بە مەبەست و بۆ درووستكردنی جێپێیەكی قایم لە سلێمانی، گۆڕان وەكو ئەسپی تەڕوادە بەكاردێنێ. راستە گۆڕان زۆر سوودمەندە لەو رێككەوتنەی كە ئێستا كراوە، بەڵام دیسانیش پارتی دوای ئەوەی دڵنیا بووەوە كە لە خراپترین حاڵەتیشدا ئیمكانی گەڕانەوەی گۆڕان بۆ باوەشی یەكێتی لەئارادا نییە، وەبەرهێنانێكی سیاسیی دوورمەودای لەسەر ئەو بابەتە كرد.\nرێككەوتنی یەكەمی پارتی و گۆڕان بۆ پێكهێنانی كابینەی هەشتەم لە 2014 مەبەست لێی ئاوتكردنی یەكێتی بوو، دەركەوت ناكرێ. رێككەوتنی دەباشانی یەكێتی و گۆڕانیش بۆ ئەوە بوو كە یەكێتی دەیویست گۆڕان بگەڕێنێتەوە ناو یەكێتی. ئەوەش سەری نەگرت، بەڵام رێككەوتنی ئەمجارەی گۆڕان و پارتی بناغەیەكی ساغڵەمی هەیە كە ئەویش بریتییە لەوەی وەك گوشاری سیاسی بۆ سەر یەكێتی بەكاردەهێنرێت و لەلایەكی دیكەوە پارتی گەرەنتیی مانەوەی ئەو هێزە لە گۆڕەپانی سیاسی دەدات بە گۆڕان. ئەوە رێك مێژووی مەهەپە و ئاكپارتییە كە دوو لە سەرسەختترین ركابەرەكان بوونە هاوپەیمانی یەكتری و هەردووكیان هێزی مانەوە و دەسەڵاتیان لە یەكتریدا دەبیننەوە.\nسەركونسوڵی ژاپۆنیش نەگرن!\nبۆ یەكەمجار لە مێژووی وڵاتی ژاپۆن، زانكۆی لێكۆڵینەوەی بیانی لە تۆكیۆ لە 1ی نیسانی ئەمساڵەوە، كۆرسێكی فێركردنی زمانی كوردی بۆ 40 فێرخوازی بە رەچەڵەك ژاپۆنی كردووەتەوە. كۆرسەكە لە لایەن مامۆستایەكی كوردی كوردستانی باكوور بەڕێوەدەچێت و هەفتانە چوار سەعات دەرسی زمانی كوردی بە فێرخوازەكان دەگوترێتەوە. تا ئێرە ئاساییە.\nتوومەز توركیا ئەو هەواڵەی بیستووە!\nخێرا لە رێگەی وەزارەتی دەرەوەی وڵاتەكەیانەوە پەیوەندییان بە وەزارەتی دەرەوەی ژاپۆنەوە كردووە و داوایان كردووە دەستبەجێ ئەو كۆرسانە بوەستێنن. وەڵامی وەزارەتی دەرەوەی ژاپۆن ئەوە بووە كە خوێندن و قسەكردن بە زمانەكان مافێكی بنچینەییە و دەستووری ژاپۆن دەیپارێزێ. نە حكومەت و نە وەزارەتەكان ناتوانن رێگری لەو مافە بكەن.\nرەنگبێ كاتسومی مۆری یاسۆ، سەركونسوڵی ژاپۆن لە هەولێر یەكەم ژاپۆنی بێت كە بە زمانی كوردی قسە دەكات. لەو روانگەیەوە كە حكومەتی ئێستای توركیا قۆڵی لە دژایەتیكردن و سڕینەوەی زمان و كولتووری كوردی لە كوردستانی باكوور و رۆژئاوا هەڵكردووە، دوور نییە ئەمری گرتنێكیش بۆ كاتسومی مۆری یاسۆ دەربكات! ئەم كابرایە دووجار تۆمەتبارە، یەكەمیان بە هۆی ئەوەی بە كوردی قسە دەكات، دووەمیان بەهۆی ئەوەی كە بەوە نەوەستاوە و تەنانەت جلی كوردیشی لەبەركردووە.\nشەڕی یەکێتی و پەکەکە و چوار پارێزگار+ ١ بۆ سلێمانی\nبون بە ئەندام کۆنگرە بەرپرسیارێتیە\nموئمین یاسین زەڵمی\nسی پرسیار بۆ سی ساڵ حكومڕانی!\nئامانجمان لە گۆنگرە


وەزارەتی دارایی عێراق ئاشكرایدەكات، بەدرێژایی نۆ مانگی ڕابردوو زۆرترین دۆلاریان خستووەتە بازاڕ تاوەكو نرخی دۆلار بەرامبەر دیناری عێراقیی جێگیربێت.\nوەزارەتەكە لە ڕاگەیەندراوێكدا دەڵێت، بەدرێژایی نۆ مانگی ڕابردوو چاودێریی دابەزینی بەهای دیناریان بەرامبەر دۆلار كردووە، كە كاریگەری لەسەر كەمبوونەوەی خواست لەسەر دراوی بیانیشكردووە. ئاماژەی بۆ ئەوەشكردووە، بەدرێژایی ئەو ماوەیە ڕۆژانە بانكی ناوەندیی عێراق زۆرترین بڕە دۆلاری خستووەتە بازاڕەوە تاوەكو هاوكاربێت لە جێگیركردنی نرخی دۆلار بەرامبەر دینار.\nهەر بەپێی ڕاگەیەندراوەكەی وەزارەتی دارایی عێراق، یەدەگی دراوی بیانی لە مانگی کانوونی یەکەمی 2020 نزیکەی 54 ملیار دۆلار بوو، بەڵام لە مانگی نیسانی 2021 بۆ 60 ملیار دۆلار.


ئه‌گه‌ر پێش هه‌ر كارێك هه‌ناسه بكێشن، باشتر ده‌توانن كاره‌كه بكه‌ن\n17/3/2019 10:02 AM\nتیمێكی توێژه‌ران له ڕێكخراوه‌ی زانستی وه‌یزمه‌ن له ئیسرائیل بۆیان ده‌كه‌وتووه كه هه‌ندێكجار ئه‌گه‌ر به‌ر له ده‌ستپێكی كارێك هه‌ناسه بكێشین، باشتر ده‌توانن كاره‌كه بكه‌ن.\nلایه‌نگرانی وه‌رزش ده‌بینین كه وه‌رزشكاره‌كان به‌ر له ئه‌نجامدانی كارێكی هه‌ستیار له‌میانه‌ی یاریدا هه‌ناسه‌یه‌كی قوڵ هه‌ڵده‌كێشن. هه‌ندێك كه‌س به‌ر له تاقیكردنه‌وه‌یه‌كی سه‌خت ئه‌وكاره ده‌كه‌ن. له‌م توێژینه‌وه‌دا ده‌ركه‌وت كه ئه‌و هه‌ناسه هه‌ڵمژینه به‌ر له ئه‌نجامی كارێكی تایبه‌ت ده‌بێته هۆی ئه‌وه‌ی كه كاره‌كه باشتر ئه‌نجامبده‌ن.\nله تاقیكردنه‌وه‌كه‌دا داوا له به‌شداربووان كرا كه سه‌یری چه‌ند بیچم و شێوه‌یه‌ك له‌سه‌ر شاشه‌ی كۆمپیوته‌ر بكه‌ن و بڵێن كه ئایا ئه‌و شته له دنیای ڕاسته‌قینه‌دا بوونی هه‌یه یان نا. هه‌ر به‌شداربوویه‌ك له‌ڕێگه‌ی ئامێرێكه‌وه چاودێری ده‌كرا كه دیاری ده‌كرد ئایا له‌وكاته‌دا كه‌سه‌كه هه‌ناسه هه‌ڵده‌مژێت یان هه‌ناسه ده‌داته ده‌ره‌وه.\nله به‌راوردی دراوه‌ی به‌ده‌ستهاتوو ده‌ركه‌وت ئه‌و كه‌سانه‌ی به‌ر له ده‌ستپێكی تاقیكردنه‌وه‌كه هه‌ناسه‌یان هه‌ڵكێشاوه 73%ی وه‌ڵامه‌كانیان ڕاست بوون به‌ڵام ئه‌وانه‌ی هه‌ناسه‌یان داوه‌ته‌ده‌ر 68%ی وه‌ڵامه‌كانیان ڕاست بوون.


Sozan K. Mustafa Department of History, Faculty of Humanities, University of Sulaimani - Kurdistan Region - Iraq.\nKeywords: Kurdish women’s roles, orientalists and memories, travellers\nWomen, who represent a significant element in the society, have been given a prominent position in world dictionaries and scholarly books and their influential roles in different walks of life are recognized. Kurdish women, like their international counterparts, have played important parts in the changes their societies have undergone. This is why this topic has attracted the attention of many travelers and orientalists who have visited Kurdistan in the past and which they have recorded as a bright point of strength in the Kurdish society. They have also referred to it as a point that differentiated Kurds from their neighboring peoples of the Middle East. Thus, in their memoires, many Kurdologists have dealt with Kurdish women’s heroism and the freedom they enjoyed compared to other women of other eastern societies. They have also explored the skillfulness, dexterity and studiousness of the Kurdish women at home while at the same time working alongside men outside home to increase income and productivity for the family. However, the orientalists have not always praised the Kurdish women. Rather, sometimes they have levies some criticism against them but with a constructive perspective mostly due to the relative openness of the Kurdish society which impressed them considerably. Hence, the present research is an attempt to demonstrate the Kurdologists’ perspectives and standpoints towards Kurdish women’s roles and position in theirworks including orientalists and memoires written by travelers who journeyed through Kurdistan.\nكتێب به زمانى كوردى:\nا.م. مینتیشاشڤیلى: كورد كورته په‌یوه‌ندى كۆمه‌ڵایه‌تى ئابورى رۆشنبیرى‌و گوزه‌ران، و/ د، پ، عیزه‌دین مسته‌فا ره‌سوولأ، دهۆك، 2008.\nبارۆن ئیدوارد نۆڵد: گه‌شتێك به عه‌ره‌بستان‌و كوردستان‌و ئه‌رمه‌نستاندا، به‌شى دووه‌م، و/ د. حه‌مید عه‌زیز، هه‌ولێر، 2004.\nبه‌درخان سندى: كۆمه‌ڵگاى كورده‌وارى له دیدى رۆژهه‌ڵاتناسیدا، و/ ئیسماعیل ئیبراهیم سه‌عید، دهۆك، 2008.\nبوار نوره‌دین: ده‌نگى مێینه له گۆرانه فۆلكلۆرى كوردیدا، چاپخانه‌ى شڤان، سلێمانى، 2004، ل28.\nتاریق محه‌مه‌د عه‌بدولڕه‌حیم: ڤلادیمیر ف. مینۆرسكى رۆژهه‌ڵاتناس، و/ ئازاد عوبێد ساڵح، هه‌ولێر، 2008.\nپرشنگى بابایى: بارى كۆمه‌ڵایه‌تى ئافره‌ت له رۆژگارى دێریندا، و/ وریا قانع، سلێمانى، 2005.\nجویس بلۆ (پرۆفیسۆر. دكتۆر): دۆزى كورد، و/ كارزان محه‌مه‌د، سلێمانى، 2004.\nحه‌سه‌ن ئازاد: ئافره‌ت له‌و دیو په‌رده‌ى حه‌ره‌مسه‌راكانه‌وه، و/ وریا قانیع، چاپخانه‌ى مناره، هه‌ولێر، 2007.\nد. فه‌رهاد پیربالأ: سه‌رچاوه‌كانى كوردناسى، سلێمانى، 1998.\nد. كه‌مال مه‌زهه‌ر ئه‌حمه‌د: ئافره‌ت له مێژوودا، به‌غدا، 1981.\nده‌بلیو ئارهه‌ى: دووسالأ له كوردستان گه‌شتێكى نهێنى بۆ میزۆپۆتامیا، و/ لوقمان باپیر، هه‌ولێر، 2010.\nدرك كینان: كورد‌و كوردستان، و/ ئه‌بوبه‌كر خۆشناو، سلێمانى، 1999.\nژاك ریتۆرێ: گه‌شتنامه‌ى مسیۆنێك بۆ ناوچه‌كانى كه‌ركوك‌و سلێممانى ساڵى 1878، و/ نه‌جاتى عه‌بدوڵڵا، سلێمانى، 2008.\nژان ئۆته‌ر: سه‌فه‌رنامه‌ى ژان ئۆته‌ر، و/ محه‌مه‌د حه‌مه باقى، هه‌ولێر، 2013.\nرۆهات ئالاكۆم: كورده‌كانى ئه‌سته‌مبوڵى كۆن، و/ ئه‌حمه‌د تاقانه، كوردستان، 2005، ل139.\nویل دیورانت: ژن، پیاو‌و ئاكارى سێكسى له لانكه‌ى شارستانه‌یه‌ته‌كاندا، و/ دڵشاد كریم خۆشناو، 2009.\nسه‌رۆ قادر: ئافره‌ت كێشه‌یه‌ك به‌درێژایى مێژوو، چاپخانه‌ى رۆژهه‌ڵات، هه‌ولێر، 2009.\nسه‌فه‌رنامه‌كه‌ى نیبۆر له‌سه‌ده‌ى هه‌ژده‌دا، و/ وه‌رده‌ڵان عه‌بدوڵڵا، هه‌ولێر، 2013.\nسیسیل جۆن ئیدمۆنس: كورد، تورك، عه‌ره‌ب، و/ حامید گه‌وهه‌رى، هه‌ولێر، 2004.\nشرى له‌یزه‌ر: كوردستانى به‌ر ئاگردان، و/ ئه‌بوبه‌كر خۆشناو، سلێمانى، 2004.\nگ. ر. درایڤر: درایڤر‌و كورد، و/ ئه‌نوه‌رى سوڵتانى، 2005.\nگۆتفرێد یوهانس میووله‌ر: دزه كردنه ناو كوردستانى داخراو، و/ عوسمان عه‌بدوڵڵا هه‌ڵه‌بجه‌یى، سلێمانى، 2011\nگۆتفرێد یوهانس میووله‌ر: له رۆژهه‌ڵاتى گرگرتودا، و/ به‌دران ئه‌حمه‌د حه‌بیب، چ2، هه‌ولێر، 2013.\nڤلادیمێر مینۆرسكى: مینۆرسكى‌و كورد، هه‌ولێر، 2002\nڤیان مه‌جید: ژن، تاك، سیاسه‌ت، سلێمانى، 2007.\nكاپتن لاین: كورد عه‌ره‌ب به‌ریتانیه‌كان، بیره‌وه‌ریه‌كانى كاپتن لاین له‌مه‌ر روداوه‌كانى باشورى كوردستان 1919- 1929، سلێمانى، 2007.\nكلۆدیۆس جێمس ریچ: گه‌شتنامه‌كه‌ى ریچ بۆ كوردستان 1820، و/ محمد حه‌مه باقى، چ3، هه‌ولێر، 2002.\nمارتین ڤان برۆنسن: ئاغا‌و شێخ‌و ده‌وڵه‌ت، به‌رگى یه‌كه‌م، و/ كوردۆ، چ4، سلێمانى، 2003.\nمحه‌مه‌د حوسێن: لورستان له‌سه‌فه‌رنامه‌ى گه‌شتیاراندا، و/ سه‌لاح نیسارى، هه‌ولێر، 2013.\nمێریلا گالێتى: كلتورى كورد له دانراوى ئیتالیه‌كاندا، و/ ئیدریس عه‌بدوڵڵا مسته‌فا، هه‌ولێر، 2008.\nنوخشه عه‌بدول: رۆڵى ژن له ژیانى كۆمه‌ڵایه‌تى‌و سیاسى باشورى كوردستان، چاپخانه‌ى ده‌رون، سلێمانى، 2007.\nهه‌ڤالأ كوێستانى: ئافره‌ت و ژانى له‌دایك بونێكى نوێ، چاپخانه‌ى راپه‌رین، سلێمانى، 1979.\nهنرى بێنده‌ر: سه‌فه‌رنامه‌ى هێنرى باینده‌ر كوردستان، میزۆپۆتامیا، ئێران، و/ ئه‌بوبه‌كر خۆشناو، سلێمانى، 2006.\nهینى هه‌رۆڵد هه‌نسن: كچانى كورد گه‌شتێك له‌ناو ئافره‌تانى مسوڵمان له كوردستان، و/ ناجى عه‌یبباس ئه‌حمه‌د، به‌غدا.\nولیه‌م هیود: سه‌فه‌رنامه‌ى ولیه‌م هیوود بۆ كوردوستان ساڵى 1817، و/ نه‌جاتى عه‌بدوڵڵا، چاپخانه‌ى حاجى هاشم، هه‌ولێر، 2012.\nئه‌نتۆنى گیدنز: كۆمه‌ڵناسى، و/ حه‌سه‌ن ئه‌حمه‌د مسته‌فا، هه‌ولێر، 2009.\nئى. ئار لیچ: ره‌وشى ئابورى‌و كۆمه‌ڵایه‌تى كوردى ره‌واندوز، و/ عه‌زیز گه‌ردى، سلێمانى، 2005\nئیمام عبدالفتاح ئیمام: جۆن لۆك‌و ئافره‌ت تێروانینێك له فه‌لسه‌فه‌ى كۆمه‌ڵایه‌تى، و/ ئه‌ژین عبدالقادر، چاپخانه‌ى ره‌نج، 2004.\n8. كتێب به زمانى عه‌ره‌بى:\nب. ليرخ: دراسات حول الكرد الايزيدين و اسلافهم الكلدانيين الشماليين، ت/ د. عبدي حاجى، سليمانسة، 2008.\nباسيلى نيكيتين: الكرد دراسة سوسيولوجية و تاريخية، ت/ د. نورى طالباني، اربيل، 2013.\nجيميس بيللى فريزر: رحلة فريزر الى بغداد سنة 1834، بيروت، 2006.\nيليام ايغلتون: القبائل الكردية، ت/ د. احمد محمود خليل، اربيل، 2006، ص24.\nماسته‌رنامه‌ى بڵاو نه‌كراوه:\nبه‌شدار عومه‌ر ره‌فیق: رۆڵى كۆمه‌ڵایه‌تى‌و سیاسى ژنى كورد له باشورى كوردستاندا (1921- 1958)، زانكۆى كۆیه، فاكه‌ڵتى زانسته مرۆڤایه‌تى‌و كۆمه‌ڵایه‌تیه‌كان، 2012، ماسته‌رنامه‌یه‌كى بڵاونه‌كراوه.\nگۆڤار به زمانى كوردى:\nجه‌مال عه‌بدول: چه‌ند ورده سه‌رنجێك ده‌رباره‌ى ئافره‌تى كورد، گۆڤارى ده‌نگێ، ژماره (2)، ته‌مموزى 1996.\nشێرزاد حه‌سه‌ن: له ئه‌شكه‌وته‌وه بۆ نێو كۆشك، گۆڤارى ده‌نگێ، ژماره (2)، ته‌مموزى 1996.\nالمرأة في حياة الفلاسفة و المفكرين، http://www.sasapost.com/women-in-the-lives-of-philosophers/\nمن اقوال الفلاسفة و العظماء فؤ المرأة، http://www.diwanalarab.com/spip.php?page=article&id_article=381\nMustafa, S. (2018). Kurdish women’s roles and position in their works including orientalists and memories written by travellers who journeyed through Kurdistan. Humanities Journal of University of Zakho, 6(3), 721-736. https://doi.org/10.26436/2018.6.3.674


ئه‌مریكا سزای وه‌زیری ناوخۆی ئێران و 11 كه‌سی دیكه‌ی دا\nوه‌زاره‌تی خه‌زێنه‌ی ئه‌مریكا سزای نوێی به‌سه‌ر ئێراندا سه‌پاند، كه وه‌زیری ناوخۆ و 11 كه‌سی دیكه ده‌گرێته‌وه، هۆكاری سزادانی وه‌زیره‌كه‌ی ئێرانیش به‌هۆی كوشتنی خۆپیشانده‌رانی ئه‌و وڵاته‌وه‌یه.\nله‌و باره‌یه‌وه مایك پۆمپیۆ وه‌زیری ده‌ره‌وه‌ی ئه‌مریكا له كۆنفرانسێكی رۆژنامه‌وانیدا ئاشكرایكرد، له‌ژێر چاودێریی به‌رپرسان له مافه‌كانی مرۆڤ، ئه‌مریكا سه‌پاندنی سزا به‌سه‌ر 12 كه‌سایه‌تیی ئێرانی راده‌گه‌یه‌نێت، یه‌كێك له‌و سزادراوانه عه‌بدولڕه‌زا ره‌حمانی فه‌زڵی وه‌زیری ناوخۆی ئێرانه.\nپۆمپیۆ ده‌ڵێت، به‌ڵگه‌كان باوه‌ڕیان به به‌رپرسانی ئه‌مریكا هێناوه، كه وه‌زیری ناوخۆی ئێران له مانگی تشرینی دووه‌می ساڵی 2019 و له‌كاتی خۆپیشاندانه‌كاندا، رێگه‌ی به پۆلیسی وڵاته‌كه‌ی دا چه‌ك به‌رامبه‌ر خۆپێشانده‌ران به‌كاربهێنن.\nوه‌زیری ده‌ره‌وه‌ی ئه‌مریكا ئاماژه‌ی به‌وه‌ش كردووه، كاره خراپه‌كانی عه‌بدولڕه‌زا ره‌حمانی فه‌زڵی گیانله‌ده‌ستدانی ئه‌و هه‌موو هاووڵاتییه ئێرانییه‌ی لێكه‌وته‌وه، بۆیه شانازی به‌وه‌وه ده‌كه‌ن، كه له‌سه‌ر كوشتن و سه‌ركوتكردن له ئێران ده‌یانه‌وێت دادپه‌روه‌ری رۆڵی خۆی ببینێت.


ئێران، 4 كاندیدی بەهێز ناویان بۆ پۆستی سەرۆك كۆمار تۆمار كرد - تۆڕی میدیایی خەڵک\nئەمڕۆ وەك دوواین ڕۆژ، چوار كاندیدی بەهێز خۆیان بۆ هەڵبژاردنی سەرۆك كۆماری ئێران كانددكرد.\nئەمڕۆ شەممە 15-5-2021 لە دوواین ڕۆژی خۆتۆماركردن بۆ پۆستی سەرۆك كۆماری ئێران چوار كەسی بەهێز لە ڕووی جەماوەرییەوە خۆیان كاندید كرد.\nهەریەكە لە ئیبراهیم ڕەئیسی بەربژێری سەرەكی نەریتخوازان، كە هەڵبژاردنی پێشووی بە حەسەن ڕۆحانی دۆڕاند و سەرۆكی دەسەڵاتی دادوەریی ئێرانە، هەروەها موحسین هاشمی كە یەكێكە لەو كەسانەی خۆی بە درێژكراوەی ڕەوتی هاشمی رەفسەنجانی دەزانێت، هەروەها عەلی لاریجانی، سەرۆكی پێشووی پەڕلەمان ساڵی 2005 كاندید بوو و سەرنەكەوت، هاوكات ئیسحاق جیهانگیری كە یەكێكە لە سەركردە ناسراوەكانی ئێران، كاندیدبوونی خۆی ڕاگەیاند و ناوی تۆماركرد.\nخەڵك- پەیوەندییە گشتییەكان لە وەزارەتی تەندروستی ئێران ڕایدەگەیەنێت، لە 24 كاتژمێری ڕابردوودا نزیكەی 7 هەزار 500 تووشبووی نوێ بە ڤایرۆسی كۆرۆنا…\n23 ئیلول 2021 11.25 pm\nخەڵك- تۆمارێكی ڤیدیۆیی گەشتی گەشتیارانی شیعە بە فڕۆكەی سەربازی بووەتە هەواڵی ماڵپەڕە جیهانییەكان.\n08 کانونی دووهەم 2022 6.30 pm\nخەڵك ساڵی ڕابردوو، عێراق پلەی یەكەمی گرتووە لە ھاوردە كردنی كاڵای ئێرانی لەناو وڵاتانی دروسێدا.


فوئاد مەعسوم سەرۆک کۆمارى پێشووى عێراق وردەکاریی خۆکاندیدکردنى بۆ پۆستى سەرۆک کۆمار دەگێڕێتەوە و دەڵێت لە چێشتخایەكی فەرەنسابووە کاتێک پاڵێوراوە بۆ وەرگرتنى ئەو پۆستە.\nفوئاد مەعسوم لەیاداشتەکانیدا لەبارەى چوار ساڵ مانەوەى لەپۆستى سەرۆک کۆمار کە رۆژنامەنوس محەمەد نورى خوێندنەوەى بۆ کردووە دەڵیت "من وڤیانی كچم و هاوسەرەكەم لە چێشتخانەیەك بووین لەپاریس، تەلەفونە ئاسیاكەم جەرەسی لێدا ،بەرپرسێكی باڵای یەكێتی پێی وتم تۆ لەبەغدای یان لەلەندەن ؟وتم لەپاریسم نان دەخۆم، پێیان وتم خێرا بكە نامە بنێرە بۆ ئەنجومەنی نوێنەران و خۆت كاندید بكە بۆ سەرۆككۆماریی".\nدەشڵێت "خێرا بە ڤیانم وت ،كاغەز وقەڵەمێك پەیدابكە بۆیە داوایەك بنوسم و وێنەكەی بنێرم ،ڤیان چووە ژورەوە شاگرد و خاوەنەكەی ئینگلیزییان نەدەزانی ،ڤیان گەڕایەوە كلێنێكس و قەڵەمێكی بۆ پەیداكردم ،نوسین لەسەر ئەوە گونجاونەبوو ،بۆیە ناچار ئەو چێشتخانەیەمان بەجێ هێشت ،بەدوای چێشتخانە وشوێنێكدا دەگەڕاین كە كاغەز وقەڵەمێكم تێیدا دەستبكەوێت، نەك خواردنێكی خۆش .ڤیان پێی وتم :ئەی بۆ بەنامەی مۆبایل داوای خۆكاندیدكردنەكەت نانوسیت ؟من رەفزمكردەوە ،دەمویست بەدەستنوس بینوسم . بۆیە هەرچۆنێك بێت خۆمان گەیاندە كافییەك و یەكسەر پێش ئەوەی داوای خواردن و خواردنەوە بكەین، داوای كاغەز وقەڵەمان كرد ،گارسۆنەكە چوو ژمارەیەك كاغەز و قەڵەمی بۆهێناین ،لای من گەورەترین دیاریی بوو، بۆیە یەكسەر داواكەم نوسی و ناردم بۆ جوانی كچم لەرێی مۆبایلەوە تا ئەو بە ئیمێڵ بینرێت بۆ سەرۆكایەتی پەرلەمان".\nفوئاد مەعسوم باسى لەوەشکردووە، فەخری كەریم تەئكیدی لێكردووەتەوە كە هەریەك لە مەسعود بارزانی و نێچرڤان بارزانی پشتگیرییم دەكەن بۆ سەرۆككۆماریی.\n"دكتۆر بەرهەم یەكێك بوو لەكاندیدەكان ، كەگەڕامەوە بۆ بەغدا تەلەفونی بۆ كردم و داوای كرد یەك ببینین، بەس پێشی وتم كە حەزدەكات میلادنۆف نێردەری نەتەوە یەكگرتووەكان بەشداری دانیشتنەكە بێت،لام سەیربوو كە ئەو كەسە بۆ بەشداربێت، بەڵام رەتم نەكردەوە. لە دانیشتنەكەدا داوای وابوو كە من پاشەكشێ بكەم، بەڵام نەمكردە، لاشم وابوو كە تەمەن و فرسەت لەبەردەم بەرهەم ساڵحدایە كە خولێكی تر ببێت بە سەرۆكۆمار .كەدەنگم پێدرا لەناو پەرلەمانتارەكوردەكاندا ،یەكەم كەس بەرهەم ساڵح هەستا باوەشی پێیداكردم و پیرۆزبایی سەركەوتنەكەی لێكردم".\nفوئاد حسێن گەیشتە واشنتۆن\n2021.07.20 - 18:52\nڤیدیۆ؛ بازرگانى زێڕ لە سلێمانى گەیشتە سفر\n2021.08.04 - 20:24


دوای رووخانی دكتاتۆریەت و نووسینەوەی دەستورو دەسپێكی پڕۆسەی سیاسی لە عێراقی نوێدا، ساڵی 2005 یەكەم هەڵبژاردن و كە تا ئێستا دواهەمین هەڵبژاردنە بۆ ئەنجومەنی پارێزگای كەركوك و تیایدا كورد زۆرینەی كورسیەكانی ئەو ئەنجومەنەی دەستەبەركرد، بە بردنەوەی (26) كورسی لەكۆی (41) كورسی بەرانبەر بە (9) كورسی بۆ توركمان و (6) كورسی بۆ پێكهاتەی عەرەبی.\nلە ساڵی 2005ـەوە تا (16)ـی ئۆكتۆبەری 2017 عەرەبەكان بە (6) كورسی و توركمانەكان بە (9) كورسییەوە بەرەنگاری زۆرینەی كورد بوونەوەو لەو ئەنجومەنەدا بە كەمی كورسیەكانیانەوە ململانێی سەختی خۆیان دەكردو لەگەڵ ئەو هەموو فشارەی كوردیش كە لەسەریان بووە نە ئامادەبوون دەسبەرداری ئەنجومەنەكە بن و نە شارەكەیان بەجێهێشت، سەربەرزانە داكۆكییان لە خەڵكی خۆیان دەكرد.\nلەدوای رووداوەكانی ریفراندۆم و ئۆكتۆبەرەوە زۆرینەی كوردی بۆتە هۆكاری پەكخستنی ئەنجومەنی كەركوك و مانەوەی دۆخی نەخوازراوی شارەكە بەمشێویەی ئێستا.\nبەهۆی نەزانین و تێنەگەیشتن لە سیستمی هەڵبژاردن كاتێك ئەو لیستە تەوافقییە داخراوە بەناوی لیستی (برایەتی) دروستكراوە، رەچاوی ئەوە نەكراوە كاتێك بە هەر هۆكارێك هەر ئەندامێك ئەنجومەن جێ دەهێڵێت شوێنەكەی چۆن پڕدەكرێتەوە، لەماوەی (14) ساڵی رابردوودا ژمارەیەك ئەندامی یەكێتی بە هۆكاری جیاواز لە ئەنجومەن نەماون و شوێنەكانی هەموویان بە ئەندامانی پارتی پڕكراوەتەوە تا گەیشتۆتە ئاستێك ئێستا (26) ئەندامەكەی لیستی برایەتی بەمشێوەیەن: (12) پارتی، (7) یەكێتی (3) یەكگرتوو، (4)ـەكەی تریش خۆیان بە سەربەخۆ ناودەبەن، نیوەی ئەندامانی ئەم لیستە (12) پارتی و (1) یەكگرتوو كە سەرۆكی ئەنجومەنەكە بوو بە وەكالەت كەركوكیان بەجێهێشتوەو نە دەگەڕێنەوە كەركوك و نە كۆدەبنەوەو نە رێگەدەدەن ئەنجومەن كۆببێتەوە، بەمەش كەوتوونەتە خزمەتی ئەجێندایەكەوە كە دەیەوێت دۆخی كەركوك وەك خۆی بهێڵێتەوە تا هەڵبژاردنی ئاییندە كە بڕیارە لە نۆڤەمبەری داهاتوودا ئەنجامبدرێت، ئەویش ئەگەر ئاستەنگی تری نەخرێتە پێش.\n(7) ئەندامەكەی یەكێتی سەربەرزانە لەكەركوك ماونەتەوەو سەرسەختانە بەرگری لە كۆمەڵانی كوردی كەركوك دەكەن لەكاتێكدا لیستەكەیان پشتی تێكردوون و شارەكەو ئەنجومەنەكەشیان بۆ قەدەرێكی ناروون بەجێهێشتووە، دوا هەڵوێستی یەكێتی نیشتمانی كوردستان لەمەڕ كۆبوونەوەی پەرلەمانی كوردستان و پێكهێنانی حكومەتی هەرێم و بەستنەوەی پرسەكانی بەغداو كەركوك و هەرێم لە یەك پاكێچدا هەڵوێستێكی دروست و پشتیوانی لێكراوە لەلایەن جەماوەری یەكێتی بە گشتی و كوردی كەركوك بە تایبەت...\nیەكێتی بەم هەڵوێستەی لەسەر كەركوك و سوربوونی لەسەری، هەموو هەوڵەكانی پارتی بۆ ناشرینكردنی یەكێتی لە كەركوك و لەسەر پرسی كەركوك سفر كردەوەو جارێكی تر جەختی لەسەر ئەوە كردەوە كە لەناو كورددا تەنها یەكێتیە خاوەندارێتی ئەو پرسەی لە ئەستۆی خۆی گرتووە. ئەوانەی خۆیان بەخاوەنی شارەكە دەزانن ئەوانەن سەرباری هەموو فشارێك و لە هەموو دۆخێكی نەخوازراودا ئامادەنین شارەكە جێبهێڵن و جەماوەری خۆیان گورگان خوارد بدەن.\nهەر تەماشای (6) عەرەب و (9) توركمانەكە بكەن لە (2005)ـەوە تا (2017) چۆن مانەوەو بەرگریان لە خواستەكانی خۆیان و داكۆكیان لە خەڵكەكەی خۆیان كرد.. شەرم بیانگرێ!!\nبۆیە پێمباشە (7) ئەندامەكەی یەكێتی و هەر كەسێك لە (2) ئەندامەكەی یەكگرتوو یان (4) ئەندامە سەربەخۆكە كە لەگەڵیدا دێن لیستێكی تازە پێكبهێنن و لەژێر ناوێكی تازەدا رایگەیەنن و لەگەڵ پێكهاتەكانی دیكەدا كە لە هەموو دۆخێكدا لە ئەنجومەنەكە ماونەتەوە، گفتگۆی جدی بكەن و بگەنە ریكەوتن بۆ دەربازكردنی شارەكە لەو قەیرانەی تێی كوتووە، چونكە چیتر مانەوەی ئەندامانی یەكێتی لەناو ئەو لیستەی ناوی (برایەتی) لێنراوە، هەرچی بێت بەس (برایەتی) نییە.. شەرمهێنەرە.\n2/23/2019 11:11:36 AM


ماڵپەری فیردەوس | پەیامتان چییە بۆ ئەوانەی ئێستا جیھاد دەکەن و دەچن بۆ ولاتانی تر ؟\nسەردێری پرسیار: پەیامتان چییە بۆ ئەوانەی ئێستا جیھاد دەکەن و دەچن بۆ ولاتانی تر ؟\nبەرواری دانان :2018-10-19 کۆدی پرسیار:658\nپرسیار // پەیامتان چییە بۆ ئەوانەی ئێستا جیھاد دەکەن و دەچن بۆ ولاتانی تر ؟\nوەلام // زانایان دەلێن جیھاد کردن لە ڕێگای خوا واجبە و دەبێت ھەندێک پێی ھەلسن ، بەلام جیھاد کردن تەنھا بە چەک ناکرێت و دەبێت موسلمانان توانایان ھەبێت و چەکیان ھەبێت و تەماشای سوود و زیان بکەن ، وە موسلمان دەبێت ژیرانە بیر بکاتەوە و ھەر کەسێک ئالایەکی بەرز کرد پەلە نەکات و شوێنی نەکەوێت ، بەتایبەتی لەم سەردەمە کە چەندین فلیم و پلان دروست دەکرێن و دادەنرێن و موسلمان بە ئاسانی دەکەوێتە تەلەکەوە و ئەنجامەکەش زیان گەیاندنە بە دین و بانگەوازی کردن .\nابن قیم ڕەحمەتی خوای لێ بێت دەفەرمووێت : (( ئەگەر ئەمە زانرا ئەوە جیھاد چوار پلەیە : جیھادی نەفس و جیھادی شەیتان و جیھادی کافرەکان و جیھادی دووڕووەکان .\nجیھادی نەفسیش چوار پلەیە :\nیەکەم : جیھاد بکات لەسەر فێر بوونی ھیدایەت و ئەو حەقی یەی کە سەرکەوتن و خۆشی ناھێتە دی ئیلا بە ئەمە نەبێت ، ھەر کاتێک لە دەستی بڕوات لە ھەردوو دونیا بەدبەخت و ڕیسوا دەبێت .\nدووەم : جیھاد بکات لەسەر کردەوە پێ کردن دوای فێر بوون ، ئەگەر تەنھا فێر بوون بێت ئەگەر چی زیانیشی بۆی نەبێت سوودی بۆی نییە .\nسێیەم : جیھاد بکات بۆ بانگەوازی خەلک کردن بۆی ، ئەو کەسە فێر بکات ئەوەی نازانێت ، ئەگەر نا لەوانە دەبێت کە ئایەتەکانی خوای گەورە کە دایبەزاندووە لە ھیدایەت و زانست دەشارنەوە ، زانستەکەی سوودی بۆی نابێت و لە سزای خوا ڕزگاری ناکات .\nچوارەم : جیھاد بکات لەسەر ئارام گرتن لەسەر ئازاری بانگەوازی و ئازاری خەلک تەحەمولی ئەم ھەموو شتانە بکات .\nئەگەر ئەم چوار پلانەی تەواو کرد ئەوا لە زانایە ڕەبانییەکانە ، پێشینەکان ھەموویان یەک دەنگن لەسەر ئەوە کە زانا شیاوی ئەوە نییە پێی بلێی ڕەبانی ئیلا ھەتا حەقی دەزانێت و کردەوەی پێ دەکات و خەلک فێر دەکات و ئارام دەگرێت لەسەر ئازاری بانگەوازی کردن .\nجیھادی شەیتان دوو پلەیە :\nیەکەم : جیھادی لادانی ئەو گومانانە بکات کە شەیتان بۆ بەندە دەھێنێت لە گومانی ئیمان .\nدووەم : جیھادی لادانی ئەو ویستانە بکات کە شەیتانە بۆ مرۆڤ دەیھێنێت لە شتی خراپ و وەسواس .\nجیھادی یەکەم دوای یەقینە و جیھادی دووەم دوای ئارام گرتنە ، خوای گەورە دەفەرمووێت : " وجعلنا منهم أئمة يهدون بأمرنا لما صبروا وكانوا بآياتنا يوقنون )) السجدة/24 ، خوای گەورە خەبەری داوە پێشەوایەتی دین بەدەست دێت بە یەقین و ئارام گرتن ، ئارامی شەھەوات و ویستە خراپەکان لادەدات ، وە یەقین گومان و شوبھەکان لادەدات .\nجیھادی کافر و دووڕووەکان چوار پلەن :\nدڵ و زمان و مال و نەفس .\nجیھادی کافرەکان تایبەت ترە بە دەست ، وە جیھادی دووڕووەکان تایبەت ترە بە زمان .\nبەلام جیھادی زولم و بیدعە و خراپە سێ پلەیە :\nیەکەم جار بە دەست دەکرێت ، ئەگەر نەیتوانی بەزمان دەکات ، ئەگەر نەیتوانی بە دڵ . )) " زاد المعاد ( 3 / 9 – 11 ) .\nابن باز ڕەحمەتی خوای لێ بێت دەفەرمووێت : (( جیھاد چەند بەشە : بە نەفس و مال و دوعا و بانگەوازی کردن و ھاوکاری کردنی خێر و چاکە ، گەورەترین جیھاد جیھاد کردنە بە نەفس ، پاشان جیھاد کردن بە ماڵ ، پاشان جیھاد کردن بە بیروڕا ، بانگەوازی کردن لە جیھادە ، جیھاد کردن بە نەفس بەرزترینیانە . )) " فتاوى الشيخ ابن باز " ( 7 / 334 ، 335 ) .\nابن قیم ڕەحمەتی خوای لێ بێت دەفررمووێت : (( بانگەوازی کردن بۆ لای خوا و پێغەمبەر جیھادە بە دڵ و زمان ، ھەندێک جار باشترە لە جیھاد کردن بە دەست . )) أحکام أهل الذمة ج٢ لاپەڕە ٧٢٩ .\nعبدالرحمان بن ناصر السعدی ڕەحمەتی خوای لێ بێت دەفەرمووێت : (( باشترین جیھاد ڕێگای فێربوون و فێر کردنە ، ئەگەر خۆی سەرقالی بکات بۆ کەسێک نییەتی پاکە ، ئەوە ھیچ کردەوەیەک بەرامبەر ئەم کردەوەیە نییە ، چونکە زیندوو کردەوەی زانست و دینی تێدایە و بە ڕێنموویی کردنی نەزانەکانی تێدایە ، ..... )) الفتاوی السعدیە لاپەرە ٤٥\nبەداخەوە چەندین ھەرزەکاری موسلمان ئارام گرتن لەلایان نییە و موسلمان کافر دەکات و جیھاد بە کوێرانە دەکات بێ ئەوەی تەماشای سوود و زیان بکات ، موسلمانان لاوازن و چەکیان نییە یان ئەگەر ھەشیان بێت بەروارد بە چەکی کافرەکان لاوازییە و زیانی زیاترە .\nابن عثیمین ڕەحمەتی خوای لێ بێت دەفەرمووێت : (( لەسەر ئەمە ئەگەر یەکێک ئێستا بلێت : بۆچی شەڕ لەگەڵ ولاتی کافرەکانی پێش کەوتوو لە سیلاح نەکەین ؟\nوەلام : لەبەر نەبوونی توانا ، ئەو چەکەی لە دەستی ئێمەیە سەردەمێک لە دەستی ئەوان بوو ، ئەو چەکە بەراورد بە چەکی ئەوان وەک چەقۆیەکانن بەرامبەر صاروخ ، دەکرێت شەڕ لەگەڵ ئەمانە بکرێت ؟! لەبەر ئەوە لە ئەحمەقی یە و ساویلکایەتی یە یەکێک بلێت : واجبە لەسەر ئێمە شەڕ لەگەڵ ئەم ولاتانە بکەین ، ..... )) فتح ذي الجلال والإكرام ج١٤ لاپەڕە ١٢


كۆمه‌ڵه‌ی مافی مرۆڤی کوردستان » 2019 » ئه‌یلول\nزیندانییەک لە زیندانی ئێران لە سەڵماس لەسێدارە درا\nKMMK: ڕۆژی پێنج شەممە چواری ڕەزبەری ۲۷۱۹ی کوردی، زیندانییەک بە ناوی ” عەلی حەمۆزادە” خەڵکی سەڵماس لە ڕۆژهەڵاتی کوردستان لە لایەن حکوومەتی ئێران ـەوە لەسێدارە درا. بە گوێرەی هەواڵەکە ناوبراو بە تۆمەتی کوشتنی بە ئەنقەست حوکمی سێدارەی بەسەردا سەپابوو. بەپێی داتاکانی ناوەندی ئ\nدەسبەسەر چالاکێکی ژینگەپارێز لە دێولان\nKMMK: ڕۆژی یەکشەممە ۷ی ڕەزبەری ۲۷۱۹ی کوردی، چالاکێکی ژینگەپارێز و خوێندەوانی باڵای زانسته سیاسیەکان بە ناوی ” سیروان ڕەحیمی” لە شاری دێولان لە لایەن هێزە ئەمنیەکانی حکوومەتی ئێرانەوە دەسبەسەر کرا. بە گوێرەی هەواڵەکە ناوبراو ئەندامی ئەنجوومەنی سەوز چیای لەیلاخ و بێکاریش بوو\nخۆی/ جارێکیتر ژنێک ئێعدامی بەسەردا سەپێنرا\nKMMK: زارا درەخشانی لە دایکبووی ۲٦۸۲ی کوردی و خەڵکی شاری خۆی ڕێکەوتی خەزەڵوەری ۲۷۱۶ بە بۆنەی سکاڵای هاوژینی (جانباز= کەمئەندامی شەڕ) بە تۆمەتی پێوەندی ناشەرعی ــ پێوەندی جنسی نافەرمی ــ لە گەڵ کەسێکی دیکە دەسبەسەر و ۹ی خەزەڵوەری ۲۷۱۸ لە لایەن دادگای سزاکانی کۆماری ئیسلامی ئێرانەوە لە\nسنە/قۆڵبەست کردنی ٩ کەس لە بەڕێوەبەرانی چەند کاناڵێکی تێلگرام\nKMMK: رۆژی شەممە ٦ی رەزبەری ۲۷۱۹ی کوردی ، فەرماندەی هێزی ئینتیزامی کۆماری ئیسلامی ئێران لە شاری سنە لەکۆربەندێکی مێدیایی دا وتی : ۹ کەس لە چالاکانی تێلگرام لەم پارێزگایە دا بە تۆمەتی تێکدانی ئاسایشی نیشتیمانی قۆڵبەست کراون. ئەم فەرماندەیە لە درێژەی قسەکانی دا ئاماژەی بەوە داوە کە قەڵە\nنەبونی مامۆستا لە یەکێک لە قوتابخانەکانی لورستان\nKMMK: لە یەکێک لە گوندەکانی قوتابخانەێک لە پارێزگای لۆرستان بە هۆیی نەبونی مامۆستا و وانەبێژ قوتابیانی ئەم گوندە توشی گیرو گرفتی زۆر تا ڕادەدەی بێ بەری بون لە خوێندن هاتوون. گوندی “قیبلە” لە شاری کوهدەشتی سەر بە پارێزگای لۆرستان کە ۱۹خوێندکاری هەیە و لە نێوانیان دا ۱٤ قوتا\nئیبراهیم پیری، نوێنەری شۆفیرەکانی مەرکەز بێهداشت شاری ســنە دەسبەسەر کــرا\nKMMK: ڕۆژی شەممە ۶ی ڕەزبەری ۲۷۱۹ی کوردی، ئیبراهیم پیری، نوێنەری شۆفیرەکانی مەرکەز بێهداشتی سـنە، لە لایەن هێزە ئەمنییەکانی کۆماری ئیسلامی ئێرانەوە دەسبەسەر و بۆ شوێنێکی نادیار ڕاگواسترا. بە گوێرەی هەواڵە سەرەتاییەکان شیمانە دەکرێ دەسبەسەری ناوبراو دوابەدوای ئامادە بوونی لە گردبوونەوەی\nورمێ/ خۆکوژی زیندانییەک لە زیندانی کۆماری ئیسلامی ئێران\nKMMK: ڕۆژی پێنج شەممە ۴ی ڕەزبەری ۲۷۱۹ی کوردی، کەسێک بە ناوی ” وەحید کەربەلایی” لە زیندانی کۆماری ئیسلامی ئێران لە ورمێ دەستی دایە خۆکوژی و کۆتایی بە ژیانی خۆی هێنا. بە گوێرەی هەواڵەکە، وەحید کەربەلایی بە بۆنەی ڕانەگواستنی بۆ بەندێکی دیکە دەستی داوەتە خۆکوژی. شیاوی باسە ناو\nKMMK: چوارشەممە، ٣ی ڕەزبەری ۲۷۱۹ی کوردی ، منداڵێکی تەمەن سێ ساڵ، لە کاتی ئاگرکەوتنەوە لە خێوەتی ژمارەیەک لە کرێکارانی خەڵکی شاری سەرپێڵ زەهاو کە بۆ کار کردن روویان کردۆتە پارێزگای هەمەدان، گیانی لەدەست دا. ئەو کرێکارانە، کرێکاری وەرزی و و خەڵکی شاری سەرپێل زەهاو بوون کە بۆ کارکردن ل\nدەسبەسەری هاوڵاتییەکی دانیشتووی شاری سنە\nKMMK: ڕۆژی سێشەممە ۲ی ڕەزبەری ۲۷۱۹ی کوردی ، هاوڵاتییەکی خەڵکی تەنگیسەر و دانیشتووی شاری ســنە بە ناوی “دلێر نەسری” هێزەکانی ئیتلاعاتی سپا هەڵدەکوتنە دوکانەکەی( دوکانی سەروپێ) و دەسبەسەری دەکەن و دەی گوازنەوە بۆ شوێنێکی نادیار. بە گوێرەی هەواڵەکە: پاش دەسبەسەری دەچنە ماڵی خ\nKMMK: ڕۆژی سێشەممە ۲ی ڕەزبەری ۲۷۱۹ی کوردی ، مێرمنداڵێکی تەمەن ۱۷ ساڵ بە ناوی ڕامین نەبەردی کوڕی ڕەسووڵ خەڵکی شاری مەهاباد کۆتایی بە ژیانی خۆی هێنا. بە گوێرەی هەواڵەکە کە ئاژانسی کوردپا پشتڕاستی کردۆتەوە ئەم مێرمنداڵە لە زەوییەکان شارەوانی مەهاباد پەتی بۆ خۆی هەڵخستووە و کۆتایی بە ژیان


كۆمه‌ڵێك گه‌نج گروپێكی شاخه‌وانی له كه‌ركوك پێكده‌هێنن\nبه‌مه‌به‌ستی ئه‌نجامدانی شاخه‌وانی و گه‌ڕان و گه‌شت به ناوچه شاخه‌وانییه‌كاندا كۆمه‌ڵێك گه‌نج گروپێكی شاخه‌وانی له هه‌ردوو ره‌گه‌ز پێكده‌هێنن، گروپه‌كه پێكهاتووه له كۆمه‌ڵێك كه‌سایه‌تی شاره‌كه له پزیشك و هونه‌رمه‌ند و خوێندكار و مامۆستا و گه‌نجی ئاسایی، گروپی شاخه‌وانی باز-ی كه‌ركوك ناوی ئه‌و گروپه‌یه و وه‌ك خۆشیان ئاماژه‌ی بۆ ده‌كه‌ن: ئامانجی ئه‌وان ئاشنابوونه‌وه‌یه به‌سروشت و هه‌بوونی له‌شێكی ته‌ندروست.\nگروپی شاخه‌وانی باز-ی كه‌ركوك شاخه‌وانییه‌كان له‌سه‌ر ئه‌ركی خۆیان ئه‌نجام ده‌ده‌ن و سه‌رپه‌رشتیاری گروپه‌كه له‌سه‌ر چۆنیه‌تی دامه‌زراندنی گروپه ده‌دوێت.\nنه‌جات به‌گزاده سه‌رپه‌رشتیاری گروپی شاخه‌وانی بازی كه‌ركوك بۆ هه‌واڵ وتی: “ساڵی 2016 بیرۆكه‌ی ئه‌م گروپه‌مان بۆ هات و من و گه‌نجێك به ناوی كاروخ ئه‌حمه‌د و دلێر له‌ك دامان مه‌زراند كه ئه‌و كات دلێر زۆر هاوكارمان بوو، به‌ڵام به‌هۆی چه‌ند هۆیه‌ك و دواتر دۆخی كه‌ركوكه‌وه چالاكیه‌كانمان سست بوون تا ئه‌م ساڵ و له‌ئێستادا ده‌سته‌یه‌كی نوێی هه‌یه كه‌له من و كاروخ و هونه‌ر و كارێز كه خاتونێكه پێكدێت”.\nبه‌گزاده ده‌رباره‌ی ده‌سته‌ی گروپه‌كه‌یان وتی: “گروپه‌كه له‌كۆمه‌ڵێك گه‌نج پێكهاتووه له هه‌ردوو ره‌گه‌ز سه‌رپه‌رشتیاری راهێنان و سه‌رپه‌رشتیاری توانای جه‌سته‌یی و چه‌ند پزیشكێكیشمان له‌گه‌ڵدایه ئه‌مه جگه له‌وه‌ی ئه‌ندامانی گروپ له كه‌سایه‌تی جیاجیا پێكهاتوون”.\nسه‌رپه‌رشتیاری گروپی شاخه‌وانی باز-ی كه‌ركوك بۆ هه‌واڵ رونیكرده‌وه: “گروپه‌كه له سه‌ر ئه‌ركی خۆی، واتا ئه‌ندامه‌كانی گه‌شته‌كان ئه‌نجام ده‌دات و كه‌ره‌سته‌كان دابین ده‌كات و هه‌رجێیه‌ك مه‌به‌ستبێت بۆی ده‌چین”.\nسه‌باره‌ت به فه‌رمی بوونی گروپه‌كه نه‌جات ئاماژه‌ی به‌وه‌دا ئه‌و گروپه مۆڵه‌تی له ده‌زگا ئه‌منیه‌كانه‌وه وه‌رگرتووه‌و كێشه‌یه‌كی ئه‌وتۆ نه‌هاتوه‌ته رێگه‌یان به‌ڵام بۆ به‌فه‌رمی بوونی گروپه‌كه و ناساندنی له حكومه‌ت وه‌ك نه‌جات ده‌ڵێت: “زۆر هه‌وڵمان داوه ببین به‌ئه‌ندام له ده‌سته‌ی شاخه‌وانی و حكومه‌ت مۆڵه‌تمان پێ بدات به‌ڵام تا ئێستا له هه‌وڵداین و وه‌ڵاممان نه‌دراوه‌ته‌وه”.\nگه‌نجێكی ئه‌ندام له گروپه شاخه‌وانییه پێیوایه ئه‌نجامدانی شاخه‌وانی ئه‌وان بۆ ئه‌وه‌یه ئاشناببنه‌وه به سروشت و هه‌روه‌ها جه‌سته و ده‌رونێكی ته‌ندروستیان هه‌بێت.\nهه‌كار عه‌زیز ئه‌ندامێكی گروپی شاخه‌وانی بازی كه‌ركوك بۆ هه‌واڵ وتی: “هه‌ستمان كرد كه‌ركوك له روی ئه‌و بواره‌وه دووره‌په‌رێزه و خۆشمان ئاره‌زومان بۆ شاخه‌وانی هه‌بوو بۆیه وه‌كو ئه‌ندام به‌ژداریمان له فراوانكردنی گروپه‌كه كرد و له ئێستادا نزیكه‌ی 15 كه‌س ئه‌ندامی گروپن و له كوڕ و كچ پێكهاتوون”.\nئه‌و ئه‌ندامه‌ی گروپی شاخه‌وانی باز ئه‌وه‌ی وت: “له‌روی ده‌رچوون چالاكیه‌كانه‌وه زیاتر روو له ناوچه‌كانی سنوری سلێمانی و هه‌ولێر كراون و هه‌وڵی شاخه‌وانییه‌كی ئاسایی دراوه، ئه‌و جێیه‌ی بۆی ده‌چین پێشتر زانیاری له‌سه‌ر كۆده‌كه‌ینه‌وه و مه‌ترسی و ئه‌گه‌ره‌كانی تاوتوێ ده‌كه‌ین”.\nئه‌وه‌شی خسته‌روو: “هه‌ركاتێك بۆ گه‌شت ده‌رده‌چین به‌یانیان زوو ده‌رده‌چین و بۆ ماوه‌ی چه‌ند كاتژمێرێك به‌رده‌وام ده‌بین تا ده‌گاته نزیكی ئێواره و له ئێستادا شه‌وان نامێنینه‌وه به‌ڵگو ده‌گه‌ڕێینه‌وه”.\nسه‌باره‌ت به كه‌ره‌سته‌كانی شاخه‌وانی هه‌كار وتی: “كه‌ره‌سته‌كان لێره نین ده‌بێت له بازاڕی باله و كۆنه ده‌ستمان بكه‌وێت ئه‌وه‌شی نه‌بوو له‌رێی هاوڕێ و له‌ڕێی ئۆنلاینه‌وه له وڵاتانی ده‌ره‌وه داوای ده‌كه‌ین و بۆ ئۆتۆمبێلیش پاس ده‌گرین و ده‌چینه نزیكی ئه‌و شاخانه‌ی بمانه‌وێ و دواتر به‌پێ سه‌رده‌كه‌وین”.\nهه‌كار عه‌زیز ئه‌ندامی گروپی شاخه‌وانی بازی كه‌ركوك وتیشی: “ئه‌نجامدانی شاخه‌وانی ئێمه بۆ ئه‌وه‌یه ئاشنابینه‌وه به سروشت و به‌رده‌وامبین به گرنگیدان به سروشتی كوردستان، هه‌روه‌ها بۆ مه‌به‌ستی دوركه‌وتنه‌وه له جه‌نجاڵی و ته‌كنه‌لۆژیا و بوونی له‌شێكی ته‌ندروست به‌رده‌وامی به شاخه‌وانی ده‌ده‌ین لایه‌نی جه‌سته‌یی و ده‌روونی خۆمان ئاسوده ده‌كه‌ین”.\nسه‌باره‌ت به‌بوونی ره‌گه‌زی مێینه له گروپه‌كه‌یان هه‌كار رونیكرده‌وه: “ره‌گه‌زی به‌رانبه‌ر زۆر به خۆشحاڵیه‌وه له گروپه‌كه هه‌ن و به‌شدارن و بۆ مه‌به‌ستی شاخه‌وانی له‌گه‌ڵمانن، له‌لایه‌ن خێزانه‌كانیانه‌وه هاوكاری ده‌كرێن و كه‌سی خۆشمانی تێدان، ئێمه به مامه‌ڵه‌یه‌كی خوشك و برایانه په‌ره به بواره‌كه ده‌ده‌ین و به‌هیواین گه‌نجی تریش هه‌وڵی ئه‌م جۆره كارانه بدات”.\n 877 جار بینراوه\n11/16/2018 11:23:04 PM


یه‌كێتی تۆپی پێی كوردستان سه‌رپه‌رشتیارانی خوله‌كانی پله یه‌ك و نایاب ئاگادار ده‌كاته‌وه\nخولی پله یه‌ك و پله نایابی كوردستان ڕۆژ له دوایی ڕۆژ واده‌كه‌ی نزیك ده‌بێته‌وه و بۆ ئه‌و مه‌به‌سته‌ش یه‌كێتی تۆپی پێی كوردستان ئاماده‌كاریه‌كان چڕ ده‌كاته‌وه و ئاگاداری سه‌رپه‌رشتیارانی خوله‌كه‌ش ده‌كات ئاماده‌ی تاقیكردنه‌وه‌كان بن .\nیه‌كێتی تۆپی پێی كوردستان له ئاگاداریه‌كدا كه له په‌یجی فه‌رمی یه‌كێتی تۆپی پێی كوردستان بلاَو بۆته‌وه ئاگاداری سه‌رپه‌رشتیارانی یاریه‌كانی خولی پله یه‌ك و پله نایاب ده‌كات كه كاتژمێر 12:00 ی دوایی نیوه‌ڕۆی ڕۆژی شه‌ممه 13 / 1 / 2018 له نێو باره‌گه‌ی یه‌كێتی تۆپی پێی كوردستان ئاماده‌بن .\nمه‌رجیشه به‌شدار بوان ته‌مه‌نیان له 35 ساڵ كه‌متر نه‌بێت و هه‌ر سه‌رپه‌رشتیارێكیش ئاماده‌ی تاقیكردنه‌وه‌كه نه‌بێت مافی سه‌رپه‌رشتیاری له چالاكییه‌كانی یه‌كێتی تۆپی پێی كوردستان نابێت .


به‌هرۆز جه‌عفه‌ر: ئاسایشى ووزه‌ى سوریاو كاریگه‌رى به‌سه‌ر كێڵگه نه‌وتیه‌كانى هه‌رێمى كوردستانه‌وه. – WTARIKURD\nله‌سه‌ره‌تاى سه‌رهه‌ڵدانى قه‌یرانى سوریا (2011) ه‌وه، له‌ناو خاكى سوریا هه‌ریه‌كه له ئه‌مریكاو ڕووسیاو توركیاو ئێران كێبڕكێیه‌كى سه‌ره‌كى ئه‌كه‌ن له پێناو ده‌ستگه‌یشتن به پیشه‌سازیی نه‌وت و غازدا. بگره ڕیشه‌ى شه‌ڕ له‌سوریا ئه‌گه‌ڕێته‌وه بۆ كۆنترۆڵكردنى ئه‌و ناوچانه‌ى به نه‌وت و غاز ده‌وڵه‌مه‌ندن (له ووشكانى و له كه‌نارى ده‌ریادا). هه‌روه‌ها ده‌ستخستنى پێداویستى و سه‌رچاوه‌كانى ئاو بۆ ڕزگاربون له دۆخى ووشكبونى به‌رده‌وام.\nسوریا به‌درێژایی مێژوو كێشه‌ى هه‌بووه، هه‌روه‌ك ده‌رفه‌تیشى هه‌بووه، ئه‌وه‌ش به‌شى گرنگى ئه‌گه‌ڕێته‌وه بۆ ئه‌و هه‌ڵكه‌وته‌یه‌ى كه هه‌یه‌تى، وه‌ك ووڵاتێكى عه‌ره‌بى كه ئه‌كه‌وێته سه‌ر ده‌ریاى سپى ناوه‌ڕاست، ئه‌مه سوریاى كردووه به تاقه ده‌رگایه‌ك بۆ ئه‌وه‌ى هه‌ریه‌كه له عێراق و ئه‌رده‌ن و ئێران لێوه‌ى بگه‌نه ده‌ریاى ناوه‌ڕاست.\nمه‌به‌ست له ئاسایشى ووزه، پاراستن و به‌رز ڕاگرتنى ئاستى یه‌ده‌گى سروشتى و به بازاڕیكردن و چاودێریكردنى نرخه له بازاڕی جیهانى دا، ئه‌مه‌ش ڕاسته‌وخۆ كاریگه‌رى هه‌یه به‌سه‌ر ژیانى سیاسی و ئابوریی و مرۆیی نێوخۆى وڵاته‌كه‌وه. هه‌رچه‌نده یه‌ده‌گى نه‌وتى سوریا به پێى ستانداردى عه‌ره‌بى ئه‌و بڕه زۆره نییه، تا هه‌نوكه‌ش نه‌وت ڕۆڵێكى گه‌وره‌ى نه‌بینیوه له زیادكردنى سه‌رچاوه‌ى داهات له سوریادا. له ساڵى (2010) دا هه‌نارده‌كردنى سێكته‌رى ووزه به‌گشتى له (35%) تێپه‌ڕى نه كردووه، واته پتر بۆ پێداویستیه نێوخۆییه‌كان به‌كاربراوه و نه‌وت ته‌نها (20%) ى سه‌رچاوه‌ى داهاتى حكومه‌تى سوریاى پڕكردۆته‌وه. به‌پێى جۆرناڵى نه‌وت و غاز له (جانیوه‌رى 2015) ه‌دا یه‌ده‌گى نه‌وتى سوریا به ( 2.5) دوو ملیارو نیو به‌رمیل خه‌مڵێنراوه. كه بڕى هه‌ره زۆرى ئه‌م یه‌ده‌گه ئه‌كه‌وێته باكورى ڕۆژهه‌ڵاتى سوریاوه (واته ناوچه كوردییه‌كان). هه‌روه‌ها یه‌ده‌گى غازى سروشتى به (241) ملیار مه‌تر سێجا خه‌مڵاندوه. به‌شێوه‌یه‌كى گشتى یه‌ده‌گى غاز ئه‌كه‌وێته سه‌نته‌رى سوریاوه. زۆربه‌ى ئه‌و نه‌وته خاوه‌ى سوریا هه‌یه‌تى نه‌وتى قورسه (هێزى ڕاكێشانى نزمه) وه ترشه (واتا بڕێكى زۆر گۆگرد له پێكهاته یان ناواخنه‌كه‌ى دا هه‌یه)، ئه‌مه‌ش یانى پیًویستى به پاڵێوگه‌ى تایبه‌ت هه‌یه بۆ ئه‌وه‌ى به پرۆسه‌ى پاڵاوتن و به‌رهه‌مهێنانى پێكهاته‌كانى تردا تێپه‌ڕبێت، ئه‌وه‌ش نه‌وتى سوری ئه‌خاته دۆخێكى نزمه‌وه له ڕووى نرخه‌وه.\nسێكته‌رى نه‌وتى سوریا له دواى ساڵى (2011) ه‌وه تووشى فه‌وزاو شڵه‌ژان بۆته‌وه، به‌رهه‌مهێنان و هه‌نارده‌كردنى نه‌وتى خاو په‌كیكه‌وت تا ئاستى نزیكه‌ى سفر. وڵاته‌كه سه‌راپا تووشى كورتهێنان بویه‌وه له مه‌سه‌له‌ى (خستنه ڕوو) ى توانا هایدرۆكاربۆنیه‌كان و به‌رهه‌مه پاڵاوته‌ییه‌كانى. سه‌ربارى ئه‌مه‌ش سه‌پاندنى سزا به‌سه‌ر نه‌وتى سورى دا له‌لایه‌ن ئه‌مریكاو یه‌كێتى ئه‌وروپاوه ئه‌وه‌نده‌ى تر توانا پیترۆلیه‌كانى سوریاى بێ كاریگه‌ر كرد. له‌م ساڵى (2019) یه‌دا ئاستى به‌رهه‌مهێنانى نه‌وت له ناوخۆی سوریادا گه‌یشتوه به (24000) بیستوچوارهه‌زار به‌رمیل له ڕۆژێكدا، ئه‌وه‌ش ئه‌كاته (20 -25%) ى پێداویستیه نێوخۆییه‌كانى سوریا. له‌كاتێكدا پێش هه‌ڵگیرسانى جه‌نگى ناوخۆ له سوریا له (2010) ه‌دا ڕۆژانه ئاستى به‌رهه‌مهێنان (350000) سێ سه‌ت و په‌نجا هه‌زار به‌رمیل نه‌وت بوه. به پێى ئه‌نه‌لایزێكى مه‌یدانى چڕ كه له په‌یمانگه‌ى مێدیتریانه بۆ توێژینه‌وه‌ى هه‌رێمایه‌تى بڵاوكراوه‌ته‌وه به‌ناونیشانى (Syrias oil, gas and water – the Immiscible Solution to the War in Syria) حكومه‌تى سوریا له‌و ماوه‌یه‌ى كه وه‌ك جه‌نگ تێى كه‌وتووه پێویستى زۆرى به سوته‌مه‌نى بوه ئێران وه‌ك پاڵپشتیه‌ك بۆى دابین كردووه، جگه له‌وه‌ى ئێران پاڵپشتى سه‌ربازیی بێ چه‌ندوچونى ڕژێمى به‌شار ئه‌سه‌دى كردووه له ماوه‌ى قه‌یرانى دواى به‌هارى عه‌ره‌بیه‌وه، ئه‌م پاڵپشتییانه‌ى ئێران دواى سه‌پاندنى سزا له لایه‌ن وه‌زاره‌تى خه‌زێنه‌ى ویلایه‌ته یه‌كگرتوه‌كانه‌وه به‌ڕێژه‌یه‌كى زۆر كۆتایی هات. ته‌نانه‌ت ئه‌مریكا سزاى ئه‌و كه‌شتییه نه‌وتییه ناشه‌رعیانه‌شى ده‌ركردووه، جگه له چه‌ند كه‌شتى و كۆمپانیایه‌كى دڵنیایی تایبه‌ت و دیاریكراو.\nجیۆپۆڵه‌تیكى ووزه: كۆنێكت كردنى هێڵى بۆرٍى كوردستان به ده‌ریاى ناوه‌ڕاسته‌وه\nجیۆپۆڵه‌تیكى ووزه، یانى كاریگه‌ریی پێگه‌ى جوگرافیاى سیاسی به‌سه‌ر ووزه‌وه (ئه‌گه‌رچى ووزه ته‌نها نه‌وت و غازى سروشتى نیه، ئاویش گرنگه). هه‌رێمى كوردستان وه عێراق به‌گشتى كه‌وتۆته نێوان سێ حه‌وزه‌ى گه‌وره‌وه، یه‌كێكیان له باكورو خۆرهه‌ڵاتیه‌وه حه‌وزه‌ى قه‌زوینه كه ڕووسیاو ئێران و ئازه‌ربایجان تیا ڕۆڵ ئه‌گێڕن و ( ڕووسیاو ئێران یه‌كه‌م و دووه‌مى یه‌ده‌گى غازى جیهانیان هه‌یه)ده‌ریاى قه‌زوین گه‌وره‌ترین ده‌ریاى داخراوه له جیهانداو، ناوچه‌یه‌كى پڕ به‌ریه‌ككه‌وتنى جۆراوجۆره، به دوورییه‌كى زۆریش عێراق و سوریا ئه‌گه‌نه ئه‌و ناوچه‌یه. حه‌وزه‌ى دووه‌میش كه‌نداوى عه‌ره‌بیه كه نه‌ك بۆ هه‌رێمى كوردستان بۆ عێراقیش وه‌ك یه‌كێك له‌وڵاتانى كه‌نداو بوه‌ته سه‌رچاوه‌ى نا-ئارامى سیاسی و ئه‌منى، ئه‌م حه‌وزه‌یه پتر هه‌یمه‌نه‌ى ئێرانى به‌سه‌ره‌وه دیاره. حه‌وزه‌ى سێهه‌میان له باكورو خۆرئاواوه حه‌وزه‌ى ده‌ریای سپى ناوه‌رٍاسته كه ڕاسته‌وخۆ سه‌رى له‌ناو خاكى كوردستاندایه. زۆربه‌ى وڵاتانى باشورو ناوه‌ڕاستى ئه‌وروپا ئه‌كه‌ونه سه‌ر ده‌ریاى ناوه‌ڕاست. میسرو قوبرس و ئیسرائیل پێكه‌وه سنوری ئاویی هاوبه‌شیان هه‌یه‌و، غازو نه‌وت له‌كه‌نارى ده‌ریادا به‌رهه‌مدێنن، ئه‌مریكا به توندى به‌رگرییان لێ ئه‌كات. له (13ى نۆڤه‌مبه‌رى 2019) له‌سه‌ر پرسى ده‌رهێنانى غازى سروشتى له قوبرسى توركى له‌لایه‌ن توركیاوه یه‌كێتى ئه‌وروپا هۆشدارى توندى دایه توركیا. هه‌موو وڵاتانى ڕۆژهه‌ڵاتى ده‌ریاى سپى هاوسۆزى كوردن و، به‌رژه‌وه‌ندی خۆیان له ده‌وڵه‌مه‌ندكردنى كوتله نه‌وتى و غازییه‌كه‌یاندا ئه‌بیننه‌وه‌و، چاویان له‌وه‌یه هێڵى بۆڕى كوردستان به نزیكترین ڕێگه له ده‌ریاى ناوه‌ڕأسته‌وه بگاته ئه‌وروپا.\nبۆ ماوه‌ى چه‌ند سه‌ده‌یه‌ك سوریا له ژێر قه‌ڵه‌مڕه‌وى توركه عوسمانیه‌كاندا بوه، له دواى جه‌نگى جیهانى یه‌كه‌مه‌وه به پێى بڕیارى مانداتى كۆمه‌ڵه‌ى گه‌لان كاروبارى سوریا درایه فه‌ڕه‌نسا. له‌دواى جه‌نگى جیهانى دووه‌مه‌وه سوریا وه‌ك ده‌وڵه‌تێك سه‌ربه‌خۆیی سیاسیی وه‌رگرت به‌ڵام هه‌ر له‌ژێر چاودێرى و ده‌ستوه‌ردانى هێزه نێوده‌وڵه‌تیه‌كاندا مایه‌وه. كاتێك به‌ریتانیا له دواى جه‌نگى جیهانى دووه‌مه‌وه عێراق و نه‌وته‌كه‌ى چنگ كه‌وت، ساڵى (1935) هێڵى بۆڕى موسڵ – حه‌یفا ى بونیادنا كه به‌خاكى سوریادا تێپه‌ڕئه‌بێت، ئه‌م هێڵه هه‌رچى نه‌وتى كه‌ركوك و ناوچه كوردییه‌كانى عێراق (هه‌رێمى كوردستان) و موسڵ و ئه‌رده‌نى پیادا تێ په‌ڕئه‌بێت بۆ ده‌ریاى ناوه‌ڕاست (به‌دیاریكراوى بۆ به‌نده‌رى حه‌یفا به درێژایی 942 كم).\nلێره‌وه تێ ئه‌گه‌ین، كه دیوه ستراتیجیه‌كه‌ى نه‌وتى سوریا ئه‌وه نییه كه ئه‌و بڕه له‌یه‌ده‌گى تێدایه، چونكه ئه‌و یه‌ده‌گه هێنده زۆر نییه له‌سه‌ر ئاستى ڕێژه‌ى به‌كاربردنى رۆژانه‌ى جیهاندا ببینرێت (له 2019 ه‌دا ڕۆژانه جیهان پێویستى به 194 ملیۆن به‌رمیل نه‌وته) له‌كاتێكدا به‌شى زۆرى ئه‌و به‌رهه‌مهێنانه‌ى نه‌وتى سوریا بۆ پێداویستى ناوخۆیه‌تى. به‌ڵكو گرنگى گه‌وره‌ى نه‌وتى سوریا پێگه‌كه‌یه‌تى له نێوان ڕۆژهه‌ڵاتى ناوه‌ڕاست و ده‌ریاى سپى ناوه‌ڕاستدا كه له توانایدایه ڕۆژانه سوته‌مه‌نى بۆ ته‌واوى كه‌شتیه به‌ریتانى و ئه‌مریكى و ئیسرائیلیه‌كان دابین بكات له ده‌ریاى ناوه‌ڕاستدا. هه‌روه‌ها هه‌موو ئه‌و ئامێره سه‌ربازییانه‌ى ووڵاتانى زلهێزو ناوچه‌كه هه‌یانه به ووزه ئیش ئه‌كه‌ن و سوریاش ناوچه‌یه‌كى نزیك و ناوجه‌رگه‌ى ڕووداوه‌كانه له‌توانایدا له شوێنى خۆیاندا ووزه‌ى پێویستیان بداتێ. هه‌روه‌ها گرنگیه‌كى ترى سوریاو (باكورى سوریا به‌دیاریكراوى) ئه‌وه‌یه نه‌وتى كه‌ركوك و هه‌رێمى كوردستانى عێراقى لێوه ببرێته ده‌ریاى ناوه‌ڕاست (مێدیتریانه) به‌مه‌ش ناوچه‌كه سه‌راپا له میسرو قوبرس و ئیسرائیل و سوریاو عێراق له سه‌ر ده‌ریاى ناوه‌ڕاست ئه‌بنه یه‌ك كوتله‌ى ووزه‌ى گه‌وره له ژێر چاودێرى چڕى ویلایه‌ته یه‌كگرتوه‌كانى ئه‌مریكاو ئیسرائیلدا.\nله عێراق، تا ئێستاش نه‌وتى كه‌ركوك به هێڵى بۆڕى كوردستاندا ئه‌چێته به‌نده‌رى جه‌یهانى توركى بۆ ده‌ریاى ناوه‌ڕاست. له ئاستى نێوخۆى كه‌ركوكدا، دۆخه‌كه بۆ كورد له‌بار نییه، زانیارییه‌كان كتومت پێمان ئه‌ڵێن، له‌ناو كۆمپانیاى نه‌وتى باكور له كه‌ركوكدا له كۆى (14120) چوارده هه‌زارو سه‌ت و بیست فه‌رمانبه‌ر ته‌نها (1600) هه‌زارو شه‌ش سه‌ت كه‌سى كوردن، له (12) ده‌سته هیچی كورد نیه، (52) به‌ش ته‌نها (4) به‌ش سه‌رۆكه‌كه‌یان كورده. له (800) یه‌كه ته‌نها (52)یان كوردن. له (280) هۆبه ته‌نها به‌رپرسى (26) دانه‌یان كورده. هه‌رچى ئاستى به‌رهه‌مى ڕۆژانه‌ى نه‌وته له (نۆڤه‌مبه‌رى 2019) دا له نێوان (370000 بۆ 380000) هه‌زار به‌رمیله، به‌شى زۆرى سیاسه‌تى وه‌زاره‌تى نه‌وت وایه بۆ پاڵێوگه نێوخۆییه‌كان و پێداویستیه‌كان سه‌رف بكرێت، كه‌مینه‌یه‌كى له بۆڕى كوردستان- خورمه‌ڵه- فیشخابوره‌وه به پێى ڕێككه‌وتن هه‌نارده ئه‌كه‌ن. ئه‌وه‌ى جێى باسه ماوه نه‌ماوه‌یه‌ك وه‌زیرو وه‌زاره‌تى نه‌وت له میدیاكان ئه‌ڵێن بۆڕییه‌كى نوێى نه‌وت دروست ئه‌كه‌ین له كه‌ركوكه‌وه بۆ توركیا، له‌كاتێكدا ئه‌وه ئیشى كابینه‌یه‌ك له‌وه‌و پێشتره‌و دوو ساڵه پرۆژه‌كه هه‌یه‌و له‌جێبه‌جێكردندایه.\nچوارچێوه‌ى كارى ڕووسیا له هه‌رێمى كوردستان زیاتر ئابورییه، به‌ڵام له سوریا مه‌دایه‌كى گه‌وره‌ى ئابوریی و سه‌ربازیی هه‌یه. ڕوسیا له شوباتى 2017 ه‌وه دێڵێكى له‌گه‌لأ هه‌رێمى كوردستان هه‌یه بۆ به‌رهه‌مهێنان و به‌بازاڕیكردنى ووزه‌ى هه‌رێمى كوردستان. هه‌روه‌ها ڕوسیا ڕۆڵێكى ئه‌وتۆى نیه له جوگرافیاى كێڵگه نه‌وتیه‌كانى كه‌ركوكدا.\nله سوریا ڕووسیا بونى ته‌واوه‌تى له ( ته‌رتوس) ه، كه ئه‌كه‌وێته باكورى خۆرئاواى سوریاوه‌و، بنكه‌یه‌كى سه‌ره‌كى عه‌ره‌بی سورى ده‌ریاوانى سه‌ربازی و ئابورییه. ڕووبه‌ره‌كه‌ى نزیك به (3) ملیۆن مه‌تر چوارگۆشه‌یه، قه‌باره‌ى شتومه‌كى له‌خۆگرتوو ساڵانه تیایدا ئه‌گاته (12) ملیۆن ته‌ن و، له‌ساڵى (2020) ئاماده‌كارى كراوه بگاته (25) ملیۆن ته‌ن. ته‌رتوس ماهیه‌تێكى گه‌وره‌ى هه‌یه له‌به‌رئه‌وه‌ى ئه‌كه‌وێته سه‌ر كه‌ناراوه‌كانى ده‌ریاى ناوه‌ڕاست، كه هه‌موو جیهانى عه‌ره‌بى و ئه‌وروپاو ناوچه‌ى ده‌ریاى ڕه‌ش ئه‌توانن پێى بگه‌ن. تاكه شوێنه له ده‌ریاى ناوه‌ڕاست وه له سوریا كه هێزى سه‌ربازیی و غه‌واس و كه‌شتى فڕۆكه هه‌ڵگرو فڕۆكه‌ى جه‌نگى و تیمى بازرگانى ڕووسیاى تیادا جێگیركراوه.\nبه‌پێى ووته‌ى جێگیرى سه‌رۆكوه‌زیرانى ڕووسیا “یورى بوریسوف” له (ئه‌پرێڵى 2019) دا مۆسكۆ ڕیككه‌وتنى له‌گه‌ڵ حكومه‌تى سوریا كردووه بۆ ماوه‌ى 49 ساڵ له ته‌رتوس ئه‌مێنێته‌وه‌و، ده‌ستیشیان كردووه. جگه له‌وه‌ى ڕووسیا سه‌رقاڵى به‌رهه‌مهێنان و ده‌ستوه‌ردانه له كێڵگه نه‌وتیه‌كانى سوریادا، هه‌روه‌ها به‌ته‌واوه‌تى كار له بلۆكه غازییه‌كاندا ئه‌كات به‌تایبه‌ت له ناوچه‌ى (ته‌دمر) و سه‌نته‌رى سوریا به‌گشتى.\nله كۆتاییدا، كوردستان بۆ ئه‌وه‌ى مه‌ترسیه‌كانى ئه‌م دیارده نوێیه له‌گه‌نه‌ى جیۆپۆڵه‌تیكدا بكات به ده‌رفه‌ت، بۆ ئه‌وه‌ى ئاسایشى ووزه‌ى كوردستان به ستانداردێكى مۆدێرندا وه‌ربچه‌رخێ، لانى كه‌م پێویسته تیۆره‌یه‌كى هه‌بێت بۆ مامه‌ڵه‌كردن له‌گه‌ڵ دیارده‌ى نوێى ناو په‌یوه‌ندییه نێوده‌وڵه‌تیه‌كان كه پێى ئه‌وترێ (په‌یوه‌ندییه ئابورییه سیاسیه‌كان-IPE) واته بنه‌ماى په‌یوه‌ندى له‌نێوان حكومه‌تى ده‌وڵه‌ته‌كان و كۆمپانیا جیهانیه‌كاندا چۆنه!. بۆ نمونه له ساڵى (2013) ه‌وه كۆمپانیاى بریتش پیترۆلیۆم له ناو نه‌وتى كه‌ركوكدان و كنه ئه‌كه‌ن، ئه‌وه سێ ساڵه بینایه‌كى مۆدێرن یان كردۆته‌وه له ناو كۆمپانیاى نه‌وتى باكور له كه‌یوان ته‌نها خه‌ریكى لێكۆڵینه‌وه‌و گه‌ڕانن. ئایا كورد دوو سه‌نته‌رى لێكۆڵینه‌وه‌ى له‌كه‌ركوك و ده‌وروبه‌رى هه‌یه؟. ئه‌وه‌تا ئه‌بینین له‌گه‌ڵ پێشكه‌وتنى پیشه‌سازیی نه‌وت و ده‌رهێنان و پاڵاوتن له هه‌رێمى كوردستان گرفته دارایی و سیاسی و مرۆییه‌كان له‌هه‌ڵكشاندان!.


بیرکردنەوە - ژن کوشتن و کۆمەڵگەی نەریتی\nئەو توندوتیژییەی بەرامبەر بە ژن دەکرێت، توندوتیژییەکە رەگوڕیشەکانی لەناو نەریتی ئایینی و کلتوور و پەروەردەدایە. ناکرێت لە دیدگای جێندەرییەوە تەماشای ئەم توندوتیژییە بکەین، چونکە بەشێکی زۆری توندوتیژییەکە لە دۆخی جێندەری تێگەرَییوە و بووەتە توندوتیژییەکی کۆمەڵایەتی.\nئەشێت ھەموو ئەوانەی لە رێگەی زمانی توندوتیژییەوە کۆمەڵگە پڕدەکەن، بەشێک بن لە بەرھەمھێنانی ئەو توندوتیژییەی ھەرجارە و لەشوێنێکدا و بە فۆرمێکەوە خۆی دەردەخات.\nبۆ ئەوەی زیاتر نمونەی زیندوو ببینین: لە ماوەکانی رابردوودا لە پرۆسەی ھەڵبژاردنی شاجواندا، کە پڕۆسەیەکە لە چوارچێوەیەکی دیاریکراودا لەنێوان چەند خانمێک رێکدەخرێت و یەکێک لەو خانمانە شوێنەکە شاجوان بە دەست دەھێنێت. ھەموو ئەو ھێرشانەی کرانە سەر ئەو کۆمەڵە کچە، چ لە لایەن ژنان و کچانەوە، چ لە لایەن پیاوانی نەریتخواز و واعیزەکانەوە، بۆخۆی ئاماژەیەکی روونە لەناو کۆمەڵگەی ئێمە، چەند دژە جوانی، چەند دژە جوڵەی ژن و ژەند توندوتیژییەک دژی جیاوازییەکان لە ئارادایە.\nلە خودی پرۆسەکە دەگەڕێین و دەچینە سەر ئەو نەریتپارێزانەی کە پێیان وایە، جەستەی ژن ئەخلاقی کۆمەڵگەیە و، بێئاگا لەوەی خودی زمانە پڕ لە توندوتیژەکەی نەریت پارێزان و، زمانە پڕ لە جنێوەکەی واعیزەکان، بنەمایەکە بۆ ھەڵتەکاندنەوەی ئەخلاق بە واتا گشتییەکەی و، بەرھەمھێنانی نەریتگەلێک، کە کۆی ئەو نەریتانە خزمەت بە ئایدۆلۆژیاییەک دەکات ژن بکاتە دەرەوەی ھەموو جوڵەیەک و ھەموو کردەیەک و، ھەموو بیرکردنەوەیەک دژی نێرسالاری بێت. ئەوانەی دوێنێ نەفرەتیان لە پرۆسەی شاجوان دەکرد و، ئەمڕۆ بۆ سێوە شیوەندەکەن، ھەردوولایان لە شوێنێکدا خزمەت بە نەریتپارێزی دەکەن و، لە شوێنێکی دیکەدا شیوەنی بۆ دەکەن. ئەم شیوەنگێڕانە ھیچکات ناگەڕێنەوە بۆ بناغەی قسە و بیرکردنەوکانی خۆیان. پێیانوایە دژ بوون لە جوڵەی ژن، دژ بوون نییە بە ئازادییەکانی ژن. پێیانواییە توندوتیژی ھەر ئەوەیە کردەکە ببینن و بێخەبەر لەوەی خۆیان خزمەتکارێکی گەورەی ئەو زمانەن توندوتیژی بەرھەم دەھێنێت.\nدژبوون بە پرۆسەی_شاجوان_ دژبوون نییە لە مۆدێلێکی رووکەشی، بەقەت ئەوەی دژبوونە لە جوڵە و کردەی ژن لە فۆرمێکی تردا. ھەموو ئەوانەی دژی ئەو پرۆسەیەن خۆیان تا بینەقاقە غەرقی سیستەمی سەرمایەداری بوون و پێیان ئاساییە سیتەمەکە بیانخنکێنێت و ھەموو کەرەستەکانی دەوروبەری ژیانیان، کەرەستەی سیستەمی سەرمایەدارین. زۆر ئاساییە بەلایانە ئەو کەرەستانە بەکاربھێنن، بەڵام ھیچ ئاسایی نییە بەلایانەوە سیستەمەکە لەگەڵ خۆی دونیایەک لە مۆدێل دەھێنێت. ئەم جۆرە لە بیرنەکردنەوە لە سیستەم، لە فۆرم، لە ئازادی و لە کورتکردنەوەی ئەخلاق بۆ جەستەی ژن، لە برەودان لە گەشەکردنی زمانی توندوتیژ. رەگەکانی لەناو کلتوور و پەروەردە و نەریتی ئاینینیدایە. بۆ ئەوەی خۆمان رزگاربکەین لەم نەریتانە، دەبێت پەروەردە بناسین، کلتوور بناسین، نەریتی ئاییینی بناسین و، پاشان لە رێگەی ئەم ناسینانەوە جارێکی تر بیرکردنەوە ھەڵبچنین تا بتوانین کەمێک لەو توندوتیژییە کاڵبکەینەوە رۆژانە لەرێگای جیاجیاوە گۆشەیەکی کۆمەڵگەکەمان پیشاندەدات.\nدداننان بەوەدا کۆمەڵگەکەمان کۆمەڵگەیەکی نەریتییە، دداننانێک نییە لە خۆوە بانگەشەی بۆ بکەین. ھێشتا خێڵ، ھێشتا ئەخلاق لە چوارچێوەی جەستەی ژن، ھێشتا نەریتخوازی، ھێشتا ئەویتر شکاندن لەبەر جیاوازی، ھێشتا شێوەنگێرانی دووفاقی، ھێشتا خەونبینین بۆ گەڕانەوە بۆ دواوە، بەشێکی زۆری دونیای کۆمەڵگەی ئێمەی داپۆشییوە. لەناو فەزایەکی لەم جۆرەدا بێگومان توندوتیژی دەبێتە کردەیەک رۆژانە بەرۆکی کۆمەڵگە بگرێت. لە تەنیشت خوێندنەوەیەکی دیکە بۆ کلتوور و نەریتی ئایینی و پەروەردەدا، ئەوە سیستەمی دەسەڵاتە لە رێگەی یاسا و ئایدیای نوێی رۆشنبیرانەوە بتوانێت ببێتە ھێزێک بۆ لاوازکردنی ئەو توندوتیژییە. بەڵام ھەتا فەزای ئازادی بۆ پەخشکردنی جنێو و تانەو تۆمەت و ھەڕەشەکردنی واعیزەکان زیاد بێت، فەزای جیاوازی کەمتردەبێتەوە و توندوتیژی زیاتر بڵاودەبێتەوە. رێگریکردن لەو زمانەی ئازادییەکان دەکوژێت، رێگریکردن لەو دوو فاقییەی شیوەنگێران ھەررۆژەو بەجۆرێک دەیگێڕن، رێگری کردن لەو ئاستە لاوازەی تێگەیشتن بۆ ژن و بۆ ئەخلاق، دروستکردنی فەزایەکی تەندروستە تا ھوشیاری تاک و کۆمەڵگە بگاتە شوێنێک ئیدی توندوتیژی ببێتە توندوتیژییەکی نوخبەوی و چیرۆکەکانی توندوتیژی کەم ببنەوە.\n12/24/2018 21:18:47 | 1656 |


👫 شێرکۆ عەبدوڵڵا Biography\n📅 Added on Jan 3 2010 11:33PM\n👁 This item has been viewed 14,595 times\nسەرنووسەری گۆڤاری تەنزئامێزی سیخورمە و نووسەری سین [ More... 👁] ✖ ✖ 1 20 ✔ 99% ✍ H.B. 3-1-2010 23:33:53\n☂ هیوا فاوندەیشن Parties & Organizations\n📅 Added on May 25 2017 9:45AM\n👁 This item has been viewed 5,024 times\nرێکخراوی هیوا فاوەندەیشن دامەزراوەیەکی قازانج نەوی [ More... 👁] ✖ ✖ 0 6 ✔ 82% ✍ H.B. 25-5-2017 9:45:54


حزبی دیموكرات هۆشداری دەدات.. بارەگاكانیان بۆردومان دەكرێتەوە\nحزبی دیموكراتی كوردستانی ئێران (حدكا) لەسەر ئاگاداركردنەوەی پێشوەختیان بەر لە بۆردومانكردنی بارەگاكانیان لە كۆیە، دێتە دەنگ و بەرپرسێكی حزبەكەش ڕایدەگەیەنێت:" ناتوانرێت بەر بەو هێرشانە بگیرێت و لەوانەیە دوبارەش ببێتەوە، بەڵام ئامادەیی خۆمان دەكەین".\nتاهیر مەحمودی، بەرپرسی دەزگای ڕێكخستنی گشتی حزبی دیموكراتی كوردستانی ئێران (حدكا)، بە SNNی ڕاگەیاند: كۆماری ئیسلامی ئێران لەزاری بەرپرسە باڵاكانییەوە، چەند ساڵێكە هەڕەشەی هێرشكردنەسەر بارەگاكانمان دەكات، بەڵام خۆپارێزی ئێمە لەبەرامبەر هێرشی موشەكی ناكرێت و ناتوانرێت بەر بەو جۆرە هێرشانە بگیرێت.\nلەدوای بۆردومانكردنی بارەگاكانی دیموكرات لە كۆیە، نازم دەباغ نوێنەری حكومەتی هەرێم لە تاران، بەدەنگی ئەمریكای ڕاگەیاند، هەردوو حزبی دیموكرات پێشوەخت لەهێرشەكەی ئێران ئاگاداركرابوونەوە.\nلەوبارەیەوە، تاهیر مەحمودی دەڵێت: "هەر حزبێك لەكاتی تێكۆشان و خەباتدا پێویستی بەكۆبوونەوەو دانانی بەرنامە دەبێت، نارێت لەبەر مەترسی هێرشكردن، كارەكانمان ڕابگرین، لەهەموو بارێكیشدا پێشبینیكردنی ئەو جۆرە هێرشانە قورسە، بەڵام دەكرێت لەمەودوا لایەنی ئەمنی زیاتر لەبەرچاو بگرین و وردتر كارەكانمان ئەنجام بدەین، ڕەنگە لەداهاتوودا ئەو بۆردومانە دووبارە بێتەوە، بەڵام ئامادەیی خۆمان ڕادەگەیەنین بەجۆرێك لەجۆرەكان خۆمان بپارێزین".\nلەبارەی ئەنجامدانی چالاكییەكانیشیان هۆشداریداو وتی:" ئێمە سێ ساڵە بەرنامەیەكمان ڕاگەیاندوە بۆ خەباتی شاخ و شار، ئەو بەرنامەیە بەردەوامەو بەردەوامیش دەبێت، مەسەلە تۆڵەكردنەوە نییە، بەڵكو مافی خۆمانە بەرگری لەخاك و خەڵكی خۆمان بكەین، كۆماری ئیسلامیش هیچ زمانێك نازانێت جگە لەتوندوتیژی نەبێت".\n7 مانگ پێشتر - Sep 14 2018 1:06PM


بڵاوكراوەتەوە لە سێ شەممە, 18 کانونی یەکەم 2018 11:51\nله درێژه‌ی چالاكییه ئه‌كادیمییه‌كانی خۆیدا، "م. محه‌ممه‌د سه‌جادی"، سێ توێژینه‌وه‌ی به‌م ناونیشانانه‌ی خواره‌وه بڵاوكردنه‌وه:\n١ــ توێژینه‌وه‌یه‌ك به ناونیشانی (Green synthesis of Cu/Al2O3 nanoparticles as efficient and recyclable catalyst for reduction of 2,4-dinitrophenylhydrazine, Methylene blue and Congo re) له گۆڤاری زانستی (Composites part B: engineering)، كه خاوه‌نی ئیمپاكت فاكته‌ری (٤.٩٢)ه.\n٢ــ توێژینه‌وه‌یه‌ك به ناونیشانی (Green synthesis of Cu/zirconium silicate nanocomposite by using Rubia tinctorum leaf extract and its application in the preparation of N‐benzyl‐N‐arylcyanamides) له گۆڤاری زانستی (Applied Organometallic Chemistry)، كه خاوه‌نی ئیمپاكت فاكته‌ری (٣.٦)ه.\n٣ــ توێژینه‌وه‌یه‌ك به ناونیشانی (Biosynthesis of Pd/MnO2 nanocomposite using Solanum melongena plant extract and its application for the one‐pot synthesis of 5‐substituted 1H‐tetrazoles from aryl halides) له گۆڤاری زانستی (Applied Organometallic Chemistry)، كه خاوه‌نی ئیمپاكت فاكته‌ری (٣.٦)ه.\nشایه‌نی باسه كه به‌م سێ توێژینه‌وه‌وه، ژماره‌ی توێژینه‌وه‌كانی "م. محه‌ممه‌د سه‌جادی"، گه‌یشته ١٠٢ توێژینه‌وه.\nپێویسته ئه‌وه‌ش بگوترێ كه مامۆستای ناوبراو، له ریزی توێژه‌رانی ساڵدا بوو، كه چه‌ند رۆژی رابردوو له لایه‌ن وه‌زاره‌تی خوێندنی باڵاو توێژینه‌وه‌ی زانستییه‌وه، له رێوڕه‌سمێكی تایبه‌تدا، به ئاماده‌بوونی به‌رێز وه‌زیری خوێندنی باڵا، دیاریكران و خه‌ڵاتی تایبه‌تیان پێشكه‌شكرا. هه‌ر له‌و رێوڕه‌سمه‌دا "م. سه‌جادی" له پانێلێكی تایبه‌ت به توێژینه‌وه‌ی زانستی و پله‌یجیه‌ریزم، به‌شداریكرد.


چۆن لەئەریك فرۆم تێبگەین – Knwe.org\nسەرەکی » کەلتوور » چۆن لەئەریك فرۆم تێبگەین\nچۆن لەئەریك فرۆم تێبگەین\n«چۆن لەئەریك فرۆم تێبگەین» ناونیشانی كۆڕی دكتۆر سەمەد ئەحمەد مامۆستای زانكۆو پسپۆڕ لەبواری پەروەردەو دەرونناسی بوو، كە ناوەندی رۆشنبیریی‌و هونەریی دیالۆگ رۆژی 10/2/2018، بەئامادەبوونی ژمارەیەك لەرۆشنبیرانی كەركوك رێكیخستبوو، هاوكات نووسەرو رۆشنبیر دانا عەسكەر-یش كۆڕەكەی بەڕێوە دەبرد.\nلەكۆڕەكەدا دكتۆر سەمەد ئەحمەد وەك تایتڵی باسەكەی باسی هەندێك لەو چەمكانەی كرد كە لەنووسین‌و بیری فرۆمدا بەڕوونی دەردەكەوێت، وەك چەمكەكانی سروشت‌و غەریزەو دەروون شیكاریی، لەكۆتایی كۆڕەكەشدا لەلایەن ئامادەبووانەوە گفتوگۆ کرا دەربارەی سەرنج‌و دنیابینی دكتۆر سەمەد.\nکتێبی «بەرلین کتێبی پەناهندەیی من» بڵاودەکرێتەوە


له‌لایه‌ن: زیلان ئازاد - به‌روار: 2021-09-21-13:59:00 - کۆدی بابەت: 6657\nوەرزشی کاردیۆ و قورسایی\nزۆرینەی شارەزایانی بواری لەشجوانی ئامۆژگاریت دەکەن بۆ ئەنجامدانی ڕاهێنانی کاردیۆ پاش ڕاهێنانی قورسایی، چونکە ئەگەر کاردیۆ سەرەتا ئەنجامبدرێت، ئەوا زۆرینەی سەرچاوەی وزەکەت بەکاردەهێنیت پێش ئەنجامدانی ڕاهێنانی قورسایی و ماسولکەکانت ماندوو دەبێت پێش ئەوەی زۆرینەی وەرزشە سەختەکانت ئەنجامدابێت، ئەم تێڕوانینە ئەوە لە خۆ دەگرێت کە ئەنجامدانی ڕاهێنانەکانی قورسایی لەسەرەتادا دەبێتە هۆی نەمانی کاربۆهایدراتی خەزنکراوی ماسوولکە وەک (گلایکۆجین یاخود شەکر)، لە ئەنجامدا، ئەوە دەبێتە هۆی یارمەتیدانی سووتانی چەوری بە درێژایی ماوەی ڕاهێنانەکانی کاردیۆ بەهۆی بوونی ڕێژەیەکی کەمی شەکر بۆ سووتان، لەگەڵ ئەوەشدا ئەمە دەوەستێتە سەر ئامانجەکەت، ئەگەر ئامانجی سەرەکیت بۆ زیادکردنی توانای وەرزشە هەواییەکان (ئایرۆبیکی) یاخوود دابەزاندنی کێش بێت، کەواتە تۆ دەبێت سەرەتا ڕاهێنانی کاردیۆ ئەنجامبدەیت، هەروەها ئەگەر ئامانجەکەت بۆ زیادکردنی هێز و توانای ماسوولکە بێت ئەوا دەبێت سەرەتا ڕاهێنانی قورسایی ئەنجامبدەیت، بۆ دەستکەوتنی باشترین دەسکەوت دەبێت ئەو ڕاهێنانانە هەڵبژێریت کەلەگەڵ ئامانجەکەت دەگونجێت، هەروەها ماندووت نەکات، ئەگەر ئامانجی لەشجوانییەکەت باشترکردنی تەواوی جەستەتە بە گشتی، ئەوا وەرزشەکەت بەو جۆرە ڕاهێنانە تەواوبکە کە زۆرترین چێژی لێوەردەگریت.\nئایا ئەنجامدانی کاردیۆ باشترە بۆ کێش دابەزاندن یاخود قورسایی؟\nوەرزشی کاردیۆ کالۆری زیاتر دەسوتێنێت کە هەر جارێک ئەنجامی بدەیت\nزۆربەی زانایان توێژینەوەیەکیان ئەنجامداوە لەسەر ئەوەی خەڵکی بەدرێژای ئەنجامدانی وەرزشە جیاوازەکان چەند کالۆری دەسووتێنن، لەسەر بنەمای ئەم توێژینەوەیە، دەتوانیت بەهۆی بەکارهێنانی کێشی جەستەتەوە بیخەمڵێنیت کە چەندە کالۆری دەسووتێنیت بەهۆی ئەنجامدانی دوو جۆرە وەرزشە جیاوازەکە کە بریتین لە کاردیۆ و قوورسایی.\nبۆ زۆرینەی وەرزشەکان، هەتا کێشی زیاترت هەبێت کالۆری زیاتر دەسووتێنیت، ئەگەر کێشت ٧٣ کگم بێت، ئەوا بۆ هەر ٣٠ خوولەکێک لە وەرزشکردنی هەنگاونانی ئاسایی، نزیکەی ٢٥٠ کالۆری دەسوتێت، ئه‌گه‌ر به خێرایی ٦ میل له كاتژمێرێكدا ڕابكه‌یت، ئه‌وا ٣٦٥ كالۆری ده‌سوتێنیت له ماوه‌ی نیو كاتژمێردا، لەلایەکی دیکەوە، ئەگەر وەرزشی قوورسایی بۆ هەمان کێش ئەنجامبدەیت هەروەها بە هەمان کات، ئەوا تۆ تەنها نزیکەی ١٣٠-٢٢٠ کالۆری دەسووتێنیت، بە شێوەیەکی گشتی، بۆ هەر جارێک لە وەرزشکردن و بەکارهێنانی هەمان توانا بۆ هەردوو جۆر لە وەرزشەکە ئەوا تۆ بەهۆی وەرزشی کاردیۆ کالۆری زیاتر دەسووتێنیت وەک لە قوورسایی.\nوەرزشی قورسایی یارمەتی سووتانی ڕێژەیەکی باشی کالۆری دەدات\nهەرچەندە سووتانی کالۆری بەهۆی وەرزشی قورساییەوە وەک ئەو کالۆرییە نییە کە بەهۆی وەرزشی کاردیۆ دەسووتێنرێت، بەڵام وەرزشی قورسایی چەند سوودێکی گرنگی دیکەی هەیە وەک:\n- وەرزشی قورسایی زۆر لە کاردیۆ کاریگەرترە لە بنیاتنانی ماسولکە، لەبەرئەمە، دەگوترێت کە بنیاتنانی ماسوولکە کلیلی زیادکردنی هەموو ئەو کارە فیزیایی و کیمیایانەیە کە دەبێتە هۆی دروستبوونی مادەی زیندووی ئۆرگانی و گۆڕانی بە شێوەیەک کە وزە پەیدا بکات، لەبەر ئەوەیە کە زۆرترین ئەو کالۆریەی کە دەیسووتێنیت لەکاتی پشوەکاندایە.\n- ڕۆتینێکی ڕاهێنانی نموونەیی پێویستە لە هەردوو ڕاهێنانی کاردیۆ و هەروەها ڕاهێنانی قوورسایی پێکبێت، ڕاهێنانی کاردیۆ یارمەتی بەهێزکردنی ماسولکەکانی دڵ دەدات و فشاری خوێن نزم دەکاتەوە، هەروەها ڕاهێنانی قورسایی زۆر باشە بۆ بەهێزکردنی ئێسکەکان و ماسولکەکان، بۆ مانەوەت بە تەندروستی پێشنیار دەکرێت کە هەموو ڕۆژێک بۆ ماوەی ٣٠ بۆ ٤٠ خوولەک لە هەر جۆرە چالاکیەکی فیزیکیدا بەشداری بکەیت، ئەگەر تۆ ئەو وەرزشانە لە بەیانیان یاخود ئێواراندا ئەنجامبدەیت ئەوا دەکەوێتەوە سەر خۆت، بەڵام ئەو بۆچوونانەی کە هەیە ئاماژە بەوە دەکەن کە ئەنجامدانی کاردیۆ لە بەیانیاندا گونجاوترە هەروەها ئەنجامدانی وەرزشی قوورسایی لە ئێواراندا باشترە چونکە ئەمە یارمەتیدەرە بۆ دەستکەوتنی لەشێکی جوان و خێراتر بەدەستهێنانی ئامانجەکەت.\nبابه‌ته په‌یوه‌ندیداره‌كان به : بەراوردێک لە نێوان وەرزشی کاردیۆ و قورسایی